Ukoliko vas je izlaz engleske reprezentacije sa EP-a začudio, najverovatnije ne pratite fudbal dovoljno dugo.\nEnglezi sad se može reći već decenijama tavore na završnicama velikih takmičenja i to je sada već daleko od neke slučajnosti.\nIpak ovaj izlaz je nekako možda najčudniji, Alen Širer je već požurio da tvrdi da je utakmica protiv Islanda “najgori meč u istoriji reprezentacije” itd – zato je zgodno da sa izlaskom iz ovogodišnjeg prvenstva damo neki površni presek stanja u engleskom fudbalu, a kroz to i nekih generalnih trendova u savremenom fudbalu.\n‘Match of the Day’ ekipa\nPostoji nekoliko faktora svakog neuspeha, tako i ovaj najsvežiji engleski možemo da analiziramo na taj način.\nsumanut i bezosećajan pritisak (tradicionalan već) engleskih medija na fudbalsku reprezentaciju\nfudbalska kultura engleskih superstarova koja je već od 90-ih orijentisana na playboy životni stil koji nema preteran ili ikakav osećaj odgovornosti prema reprezentativnim takmičenjima\nkultura sumanute favorizacije igrača sa imenima ili tipovanih ‘zvezdica’ koje imaju garantovano mesto bez obzira na formu\nodsustvo ikakve moderne engleske vizije kako fudbal treba da se igra i potpuno zanemarivanje pitanja ‘timskog duha’ ekipe\nsamim tim, odsustvo iole kompetentnog trenera sa engleskim državljanstvom\nNaravno, sve ovo kad pročitamo može automatski da se uporedi sa domaćom fudbalskom situacijom koja nam je i više nego poznata. Istini za volju, engleski fudbalski savez je kao domaći fudbalski savez puta 10, shodno rasponu u novcu i moći.\nBiti sportski, fudbalski radnik u Engleskoj nije nimalo lako, posebno ne od prodora velikog novca negde tamo početkom ’90-ih koji od dobrog dela fudbalera Premijer lige pravi multimilionere koji od jednog ugovora mogu da reše u velikoj meri životno pitanje. Ovaj fenomen je bio dobro istraživan od sportske štampe na Ostrvu i njima se ne treba preterano sada baviti. Ja se sećam, konkretno, primera mojih prvih dodira sa engleskom ligom tamo sredinom devedesetih gde je tada mladi Aca Stojanović, radeći na BK TV, tadašnjeg fudbalera Džejmija Rednapa predstavio kao Džejmija ‘Ženskih Srca Lomilica’ Rednapa. Uopšte, ko se seća cele te sumanuto nadarene generacije Liverpula (Fauler, Rednap, Mekmanaman, Kolimor..), seća se da su im trofeji izmicali upravo jer Roj Evans nije mogao da obuzda tu ergelu mladih, dobro plaćenih pastuva koji su ubrzano postajali finansijske i medijske zvezde, dobivši nepopularan nadimak ‘Spice Boys’. Fenomen Dejvida Bekama je tom mentalitetu dao samo globalnu notu.\nVeć krajem devedesetih, engleski fudbaleri bili su medijske zvezde prvog reda, u rangu sa muzičarima i političarima i jednom kada se dođe do te tačke, jako je teško vraćati kolut procesa nazad i uvoditi disciplinu i konstantnost ponašanja. O ovome čak upotrebljivo svedoči nedavno pojavljivanje nepopularnog fudbalera Kežmana u nepopularnoj emisiji novinara Marića koji je o svom iskustvu u Engleskoj pričao prilično artikulisano i zanimljivo, a ako idemo malo dalje čak i besede Đanija Ćurčića iz birmingemskih dana mogu da budu prilično korisne.\nU vrlo teškoj atmosferi, mediji se prema tim ljudima odnose prilično surovo, od dizanja u zvezde bez posebnih osnova do jurenja delova iz privatnog života npr. ko je koga prevario sa kim, ko ima koliko ljubavnica, najskuplja kola, ko koga sluša u timu itd. Veliki deo tajne uspeha Aleksa Fergusona je gvozdena disciplina svlačionice kojom je on zatirao u korenu bilo kakvu naznaku ovih pojava, skoro tiranskim odnosom prema igračima.\nU toj atmosferi, u engleskim medijima postoji čudna mešavina engleske nadmenosti (“mi smo izmislili fudbal, normalno da je svet naš”) koja sa jedne strane stvara atmosferu “lako ćemo” i u isto vreme atmosfere potpune kataklizme ukoliko se ne uzme neka medalja, po mogućstvu da bude zlatna jer ponosna engleska nacija nije ništa drugo zaslužila. Prirodno, u okruženjima gde preovladava takav odnos prema nekom cilju, emocije mogu da budu sve, samo ne ohrabrujuće i motivišuće.\nAtmosfera u kojoj prvo preplatiš i nahvališ igrača, onda ga okuražiš pohvalama baziranim ni na kakvim rezultatima (najčešće), a onda ga pokosiš kada oscilira u nastupima je u zadnjih 25 godina spalila mnoge engleske talente, od Stiva Mekmanamana do najsvežijih primera ljudi kao što su, recimo, Sterling i Okslejd-Čembrlen, a između ih je još makar 15-ak.\nSećate li se ‘slučaja Volkot’ na SP 2006.?\nNaravno, svi smo primetili sumanute, prepumpane cene domaćih, engleskih igrača u Premijer ligi. Skoro je stvar prestiža koliko će ko dati za “novo englesko čudo”, tako da primeri raznih Kerola i Sterlinga ne treba da čude, taj trend će se samo nastaviti. Takođe, nije neki Henderson kriv što je proglašen za naslednika Džerarda, pa nije on sam sebe proglasio, kao što neće ni sam sebe pokositi jednog dana kada, najverovatnije, ne bude bio dovoljan za taj kalup koji mu je unapred spremljen.\nEngleska medijska mašinerija neumitno melje tu naciju, to se prilično dobro vidi u svetu fudbalskog novinarstva i u pokrivanju detalja privatnog života tih zvezda i zvezdica. Logično, ako sve ovo imamo u vidu, nije nikakva tajna da engleski nacionalni tim reprezentativna okupljanja više gleda kao ekskurzije poludelih dečaka nego na ozbiljne kampanje.Takođe, nije teško ni razumeti odsustvo timske hemije među ljudima koji se između sebe hvale prevarenim ženama, satovima, kolima itd. Kultura varanja žena i verenica u modernoj istoriji engleskih fudbalskih zvezda je fenomen bez presedana. Tu je, svakako, paradigmatičan primer Džona Terija i celog njegovog poimanja života maltene. Dešan je zbog skandala između Benzeme i Valbuene odstranio iz tima obojicu, bez ulaska u to ko je kako kriv. Džon Teri je zadržao kapitensku traku u klubu a Fabio Kapelo je praktično otišao sa mesta selektora jer ga je odstranio iz tima u vezi incidenta sa Antonom Ferdinandom, Terijevo ime postalo veće od bilo čega i van kritike, da bi mu se kasnije vratila i kapitenska traka. Primera manjeg radi, da li možete da zamislite Antonija Kontea kako u tim dovodi, recimo Balotelija u korist Gracijana Pelea? No, upravo u takvim situacijama, jedan Teo Volkot može da zarađuje 200.000 eura nedeljno (140.000 sa porezom) i da bude automatski pozvan na EP, a jedan Deni Drinkvoter može u životnoj sezoni i da ne ode na to EP.\nOko njega se podigla najveća prašina\nTu logično dolazimo do pitanja favorizacije medijskih zvezda i ‘talenata’.\nEngleski fudbalski savez već odavno nije u stanju da selekcije za takmičenja vrši strogo u svom stručnom štabu, po principu ‘ni po babu, ni po stričevima’. Princip zasluge i pozitivnog primera tu odavno više ne igra skoro nikakvu igru i sastavi se skoro par meseci unapred prave po medijsko-menadžerskim lobijima za pritisak, po zvučnosti imena. Činjenica da Drinkvoter i Nobl nisu pozvani da je Kejhil igrao pre Stounsa, činjenica da je Runi zauzimao mesto nekom u sredini samo da bi igrao, pozivanje Vilšira (??), činjenica da Hart ima automatizovano prvo mesto na golu su činjenice predobro poznate i iz domaćih fudbalskih dešavanja, gde u svoje vreme mesta u reprezentaciji nije bilo ni za Ramba Petkovića ili Milinka Pantića. Ili kad je neki Siniša Mihajlović odbio 2000-e naredbu Boškova da igra levog beka i odlučio da bude nekakav ‘libero’ na početku XXI veka protiv Klajverta, zaista tih primera je bezbroj.\nEngleski fudbalski sistem je potpuno van kompasa kad je u pitanju ovaj gornji ešalon 6 ili 7 bogatih klubova plus menadžersko-medijska mašina koja stoji iznad ešalona i diktira dobar deo procesa. Rupu u tom sistemu, oštećenom dodatno odlaskom Aleksa Fergusona, iskoristio je Lester i, eto šoka, pokazao da se fudbal, makar još uvek, ne igra u novinama i u ugovorima o kupoprodaji igrača i prava.\nU tom pritisku da se svakoj zvezdi (i njenom klubu iza nje) udovolji, Runi je bio nekakav veznjak bez svrhe i namene (iako je čovek zreo ne za jednu, već za dve klupe), Kejn je bio Frančesko Toti, Staridž je glumio desnog polušpica, Lalana levog itd, a sredina je pala na Dajera i Alija, pa šta oni urade – urade. Naravno, to ne može da bude išta drugo do katastrofa, a posebno ne postavljanje Roja Hodžsona na mesto ‘šefa struke’.\nPritom, kao ljubitelj engleskog fudbala, ne pada mi na pamet da tvrdim da je engleska reprezentacija značajno slabija od svojih konkurenata za medalje. Ovi igrači su sposobni da pariraju Nemačkoj, Italiji, Španiji, ali njihov fudbalski savez nije. Nisam spreman da tvrdim da Kejn, Ali, Dajer, Staridž, Lalana (recimo) ne znaju fudbal, to je sumanuto. Ali sam spreman da tvrdim da ako dođeš na takmičenje bez spremne formacije, bez ideje o startnih 11, sa sklepanim timom gde su barem 2 mesta unapred zauzeta (?!) bez obzira na to kako nosioci tih mesta igraju – da, osrednja organizovana ekipa kao Island će te ispržiti. Niko ne može da definiše šta je taktički hteo Hodžson sem da je nekako stavio neka 4 čoveka pozadi, a sve od odbrambene linije napred ko se kako snađe.\n“Sistem vam ništa neće osvojiti, fudbaleri su ti koji dobijaju utakmice”, Roj Hodžson 2016.\nI upravo tu je problem koji se tiče i većine pogrešnih pogleda na fudbalsku igru, a i na kolektivne sportove uopšte.\nRezultate ne postižu individue, već timovi, ne pojedinci već organizacija. Tu nimalo ne treba da čudi špansko trajno oslanjanje na Barselonu i delimično Real, nemačko na Bajern i malkice na Borusiju, italijansko na Juventus. Možda je Hodžson to planirao sa svojim ‘totenhemskim’ jezgrom, ali to jezgro nije dovoljno razvijeno da bi se na njega oslonilo nakon 10 meseci.\nNapraviti dobru turnirsku ekipu koja treba da izdominira u 6, 7, 8 utakmica je, naravno, pakleno težak posao i svaki pravi selektor će se truditi da nađe (ako je ikako moguće) nekakav mali podsistem koji će biti oslonac u ograničenom periodu. Priče koje možemo da čujemo od posetioca na stranici u maniru “ma šta ovaj, trebao je onaj”, “ovaj je bolji od onog”, “kako oni misle išta ako im ogra ovaj”, zaista padaju u vodu pred samo 2 najskorija fudbalska uspeha, Lestera u Premijer ligi i Čilea na Kopa Americi. U tom slučaju neki Vels i neki Island nisu trebali na prvom mestu ni da dođu na EP, ostavljajući Srbiju, Dansku i Holandiju iza sebe. No, na sreću, ne igraju pojedinci na papiru, već igra sistem koji osmisli trener, svaki tim je samo realizacija taktičke ideje i motivacionog učinka čoveka koji iza njega stoji. Koga će ikad motivisati Roj Hodžson, na primer?\nNi u jednoj fudbalskoj zemlji na svetu ljudi kao Hari Rednap, Roj Hodžson, Brendan Rodžers ili Stiv Meklaren ne bi mogli da budu smatrani ‘gornjom klasom’ trenera, ali eto, sticajem raznih okolnosti, mogu u kolevci fudbala. Za nas koji pratimo fudbal na Ostrvu bitno je da taj i takav tip ljudi i trenera što brže odlaze sa scene, tako da upliv stranih trenera u ambicioznije klubove ne treba nimalo da čudi. Edi Houvu želimo svi, nadam se, od srca sve najbolje i da u toj mašineriji ne potone kao Geri Monk, Martin ONil, pa čak delimično i Dejvid Mojes, iako znam da se mnogi neće složiti sa tim.\nKad sve ovo imamo u vidu, čini se da će Englezi sasvim dugo pamtiti i prizivati Venejblsov ‘uspeh’ iz 1996-e.\nHteo bih da se zahvalim adminima stranice “Engleski fudbal” ukoliko se ovaj tekst objavi i na do sada učinjenom trudu 🙂\nD.D. (31), simpatizer Liverpula iz Beograda\nPočetna » Vesti » Aktuelnosti » Englezi na EP: stav navijača\nJune 30, 2016 at 05:38\nPredobar tekst, objašnjeno dosta stvari i slažem se uglavnom za sve. I ja volim Engleze i engleski fudbal malo je reći ali ovo je sve ovako kako si naveo. Svaka čast, možeš u kolumniste komotno 🙂


Vojska Srbije raspoređena u centre za azil u Sjenici i Tutinu - Sandzaklive\nVojska Srbije raspoređena u centre za azil u Sjenici i Tutinu\nVojska ima znatno veća angažovanja otkako je predsednik i vrhovni komandat Vojske Srbije Aleksandar Vučić saopštio odluku o uvođenju vanrednog stanja.\n"Konkretno angažovanje pripadnika Vojske Srbije regulisano je odlukama i naređenjima ministra odbrane Aleksandra Vulina i načelnika Generalštaba Vojske Srbije generala Milana Mojsilovića iz njihovih nadležnosti na pružanju podrške civilnim vlastima u sprečavanju širenja virusne infekcije COVID-19", stoji u saopštenju Ministarstva odbrane.\n"Radi sprečavanja nekontrolisanog kretanja lica koja mogu biti nosioci virusa i samovoljnog napuštanja centara za azil i prihvatnih centara, Vojska Srbije će, u saradnji sa Ministarstvom unutrašnjih poslova i Komesarijatom za izbeglice i migracije, vršiti pojačan nadzor, kontrolu ulaska i izlaska i spoljašnje obezbeđenje ovih objekata", dodaje se u saopštenju.\nSnage Vojske Srbije raspoređene su u centre za azil u Sjenici, Tutinu, Bogovađi, Banji Koviljači i Krnjači, te u prihvatne centre u Preševu, Bujanovcu, Vranju, Bosilegradu, Pirotu, Obrenovcu, Adaševcima, Šidu, Principovcu, Somboru, Kikindi i Subotici. "Vojska Srbije je kontrolu nad prihvatnim i centrima za azil preuzela kako bi pripadnici Ministarstva unutrašnjih poslova svoje resurse mogli da posvete kontroli mera Vlade Republike Srbije o zabrani i ograničenju kretanja".\nVojska Srbije preduzela je neophodne mere za pripremu jedinica ABHO za dekontaminaciju terena i objekata radi sprečavanja širenja virusa. Prilikom izvršenja svih zadataka Vojska Srbije preduzima sve mere zaštite od virusne infekcije COVID-19 u skladu sa preporukama nadležnih službi. "Vojska Srbije spremna je za izvršenje svih zadataka koje dobije u cilju zaštite države i građana u uslovima uvedenog vanrednog stanja u Republici Srbiji", zaključuje se u saopštenju.


U sredu set izbornih zakona na sednici Narodne skupstine | Happy BSC portal\nPred poslanicima u sredu 2. biće Predlog zakona o izboru predsednika Srbije, Predlog zakona o izboru narodnih poslanika, kao i Predlog zakona o lokalnim izborma, saopštili su danas iz Narodne skupštine Srbije.\nVlada Srbije usvojila je 17. januara set izbornih zakona kojima je cilj da se unaprede uslovi za sprovođenje izbora na republičkom i lokalnom nivou.\nNa dnevnom redu 16. vanredne sednice parlamenta naći će se Predlog zakona o finansiranju političkih aktivnosti, Predlog zakona o izmeni zakona o sprečavanju korupcije i Predlog zakona o dopuni zakona o vanparničnom postupku.\nTakođe, Poslanici će razmatrati Predlog zakona o socijalnom preduzetništvu, Predlog zakona o izmeni zakona o platama državnih službenika i nameštenika i Predlog zakona o izmeni zakona o predmetima opšte upotrebe.\nBiće reči i o Predlogu zakona o oružju i municiji, ali i o Predlogu zakona o davanju garancije Srbije u korist Banke Intese ad Beograd, Rajfajzen banke Beograd, Komercijalne banke Beograd, Sberbank Srbija ad Beograd, OTP Banke ad Novi Sad i Nova ljubljanska banka dd Ljubljana, po zaduženju javnog preduzeća Srbija gas iz Novog Sada.\nNajavljeno je da će na dnevnom redu biti i Predlog zakona o potvđivanju Sporazuma o osnivanju međunarodne investicione banke, kao i Predlog zakona o potvrđivanju Ugovora o kreditu koji se odnosi na neobezbeđeni zajam u iznosu do 400.000.000 evra uz osiguranje od strane Multilateralne agencije za garantovanje investicija u cilju finansiranja određenih građevinskih usluga od strane Bećtel Enka UK Limited.\nNa sednici će se govoriti i o predlozima zakona o potvrđivanju određenih ugovor i sporazuma, a govoriće se i o Predlogu zakona o potvrđivanju Okvirnog sporazuma o zajmu iz 2021. godine između Banke za razvoj Saveta Erope i Republike Srbije za projektni zajam Centar za obuku za dualno obrazovanje.\nNa dnevnom redu naći će se i Predlog odluke o izboru članova Nacionalnog saveta za visoko obrazovanje i Predlog odluke o imenovanju članova UO Nacionalnog tela za akreditaciju i obezbeđenje kvaliteta u visokom obrazovanju.


BH-Gas smanjuje cijene gasa za distributere | B1 TV\nBH-Gas smanjuje cijene gasa za distributere\nBH-Gas obavijestio je javnost da je Nadzorni odbor na sjednici 6. maja usvojio odluku o smanjenju cijene prirodnog gasa za distributivne kompanije, a na prijedlog Uprave.\nCijena prirodnog gasa za distributivne kompanije smanjena je sa 585 KM/1000 Sm3 na 530 KM/1000 Sm3 sa primjenom od 1. maja.\nAnalizirajući kretanje nafte i naftnih derivata na svjetskom tržištu, u informaciji prema Nadzornom odboru, konstatuje se da je došlo do smanjenja cijena nafte i naftnih derivata od početka 2020. godine.\nIstovremeno, analizirajući kretanje ruske cijene prirodnog gasa konstatuje se da je došlo do smanjenja i ove cijene, te da će ruska cijena prirodnog gasa imati pad i u narednom kvartalu 2020. godine.\nNa bazi ovih pokazatelja Uprava BH-Gasa je predložila smanjenje veleprodajne cijene gasa prema distrubitivnim kompanijama. Nadzorni odbor BH-Gasa je prihvatio prijedlog Uprave i usvojio odluku da od 1. maja cijena za distrubutivne kompanije iznosi 530 KM/1000 Sm3 što je u odnosu na dosada važeću cijenu gasa (585 KM/1000 Sm3) smanjenje od 9,40 posto.\nSve aktivnosti koje vodi BH-Gas imaju za cilj što veće korištenje prirodnog gasa kao ekološki prihvatljivog energenta, a ovom korekcijom cijene prirodni gas postaje cjenovno još prihvatljiviji energent za korisnike na distributivnom sistemu.\n– Kada posmatramo cijenu prirodnog gasa na kraju 2019. godine u iznosu od 640 KM/1000 Sm3 i novopredloženu cijenu u iznosu od 530 KM/1000 Sm3 možemo konstatovati da će cijena prirodnog gasa prema distributivnim kompanijama biti smanjena za ukupno 17 posto (640 KM – 585 KM – 530 KM) – navode iz BH-Gasa.\nPotrošnja prirodnog gasa u Kantonu Sarajevo i u mjesecu maju ima trend povećanja i može se konstatovati da sezona grijanja i dalje traje, te kako sigurnost sistema ne smije biti dovedena u pitanje služba održavanja na gasnom sistemu je u punom pogonu i to na način da se ove obaveze izvršavaju kroz formirane timove, te sve čine da svi potrošači budu uredno snabdjeveni prirodnim gasom.\nU slučaju da bilo ko primjeti bilo kakve tehničke nepravilnosti u snabdjevanju prirodnim gasom ili dužinom trase gasovoda uoči bilo šta što može uticati na ispravnost ili uredan rad gasnog sistema, moli se da kontaktira BH-Gas na telefone 033 724-220 i 061 170 678.\nPrethodni članakPoslanici u Skupštini TK danas razmatraju izmjene Zakona o dopunskim pravima boraca\nNaredni članakPromet trgovine na malo u BiH u martu smanjen za 11,8 posto


NLB predala ponudu za preuzimanje Komercijalne banke\nStiglo šest prijava\nTo je "Vijestima" zvanično potvrđeno u Ministarstvu finansija Srbije, u kojem nisu otkrili ko su zainteresovani.\nAgencija Reuters je nedavno objavila da se radi o Novoj ljubljanskoj banci (NLB), koja već ima svoju banku u Crnoj Gori, Rajfajzen banci, AIK banci srpskog biznismena Miodraga Kostića, američko-evropskm konzorcijumu biznismena Tima Kolinsa, Direktnoj banci iz Beograda, čiji su vlasnici biznismeni Andrej Jovanović i Bojan Milovanović, i grčkoj Eurobank.\nKomercijalna banka Podgorica je u Crnoj Gori od 1992. godine i u stopostotnom je vlasništvu Komercijalne banke Beograd. Na kraju prošle godine, Komercijalna banka Podgorica je imala devet filijala i jednu ekspozituru sa 146 zaposlenih.\nJavni poziv za prikupljanje izjava o zainteresovanosti za kupovinu akcija Komercijalne banke – Beograd objavljen je 31. maja ove godine u "Financial Times-u", dnevnom listu "Politika" i na internet stranici Ministarstva finansija Republike Srbije. Rok za dostavljanje izjava o zainteresovanosti je istekao 21. juna ove godine.\n"Dostavljeno je šest izjava o zainteresovanosti koje su blagovremene i sadrže svu dokumentaciju predviđenu javnim pozivom. Izjavom o zainteresovanosti učesnici na tenderu su imali zadatak da dokažu da se bave bankarskom djelatnošću u poslednje tri godine i da je vrijednost ukupne aktive koja se odnosi na bankarsku djelatnost veća od milijardu evra na kraju 2018. godine (ako nije primjenljivo, onda na kraju 2017. godine) ili da su prikupila sredstva u iznosu od najmanje 500 miliona evra u posljednjih deset godina.\nUz to, mogli su da dokažu i da upravljaju imovinom vrijednom najmanje milijardu evra na kraju 2018. godine (ako nije primjenjivo, onda na kraju 2017. godine), ili da je investitor posljednjih deset godina kroz minimalno učešće u kapitalu od 20 odsto u najmanje jednoj bankarskoj grupi, čija je aktiva iznosila preko milijardu evra, u najmanje jednoj od datih godina investicionog perioda", objasnili su u Ministarstvu finansija Srbije.\n"Na prodaju se nude akcije Komercijalne banke koje predstavljaju ne manje od 50,1 odsto ukupnog broja običnih akcija izdatih od strane banke, sa mogućnošću sticanja najviše 13.997.686 običnih akcija izdatih od strane banke – što čini ukupno najviše 83,23 odsto ukupnog broja izdatih običnih akcija banke. Planirano je da kupoprodajni ugovor sa prvorangiranim ponuđačem bude potpisan do kraja 2019. godine", kazali su u Ministarstvu finansija.\nVlada Srbije u javnom pozivu nije objavila početnu cijenu za prodaju Komercijalne banke. EBRD je 2006. godine ušla u vlasničku strukturu dokapitalizacijom od 70 miliona evra i dodatnom dokapitalizacijom naredne godine od 50 miliona evra, a u vlasničku strukturu istovremeno ulaze i IFC sa 40 miliona evra, DEG fond sa 20 miliona i Svedfond sa 10 miliona evra.


Kancelarija za lokalni ekonomski razvoj na raspolaganju poslovnoj zajednici - Srbobran Danas\nKancelarija za lokalni ekonomski razvoj na raspolaganju poslovnoj zajednici\nKancelarija za lokalni ekonomski razvoj, KLER, važan je deo sistema srbobranske opštinske uprave, a oformljena je sa ciljem da privuče domaće i strane investitore, da pomaže postojećoj poslovnoj zajednici i poljoprivrednicima.\nTim mladih ljudi koji radi u KLER-u stoji na raspolaganju svakom pojedincu ili privrednom subjektu koji ima na umu da pokrene neku značajniju delatnost na teritoriji opštine Srbobran. Na jednom mestu moguće je pronaći rešenja za sve izazove koji stoje na putu pokretanja ili razvijanja privredne delatnosti. KLER je tu da smanji administraciju, ubrza rešavanje potencijalnih problema i na svaki drugi način obezbedi što povoljniju poslovnu klimu za ekonomski napredak sredine u kojoj deluje.\nTokom poslednjih godina kancelarija je pokrenula i uspešno realizovala brojne projekte koji su imali za cilj edukaciju lokalnih preduzetnika, unapređivanje efikasnosti informisanja o svim aktuelnim programima i aktivnostima koji stoje na raspolaganju privrednicima. KLER je imala značajnu ulogu i u privlačenju kapitala, približio je mnoge razvojne fondove lokalnim poljoprivrednicima, a putem različitih fondova i lokalnoj samoupravi je obezbedila značajna sredstva.\nOvim putem iz Kancelarije za lokalni ekonomski razvoj pozivaju privrednike da im se obrate ukoliko imaju bilo kakva pitanja ili zahteve, jer zajednička je želja da Srbobran prosperira.\nPosetite facebook stranicu KLER – Srbobran i pratite sva aktuelna obaveštenja koja se tiču privrede.\nadresa: Trg slobode 4, 21480 Srbobran\ntel: 021 730 026\n11. avgusta 2020., 23:22


RTS :: Vizija unapređenja obrazovanja novosadskih studenata najbolja na svetu\nTehnologija Vizija unapređenja obrazovanja novosadskih studenata najbolja na svetu\nsubota, 11. jan 2020, 22:58 -> 22:59\nVizija unapređenja obrazovanja novosadskih studenata najbolja na svetu\nStudenti Univerziteta u Novom Sadu osvojili su prvo mesto na Međunarodnom takmičenju u dizajnu za budućnost edukacije u Kini. Njihova ideja proglašena je za najbolji način da se unaprediti obrazovanje u svetu.\nZamislite da plesne ili sportske korake ne morate da učite u realnom, već u virtuelnom svetu, koji možete videti uz noačare, a osetiti pomoću specijalnog odela.\n„Nakon što bi se kreirao trodimeznionalni virtuelni svet u taj svet bi se ušlo uz pomoć VR-a i egzo-odela, gde se VR koristi za vizualizaciju tog prostora, dok se odelo koristi kako bi imali fizički osećaj elemenata iz tog sveta“, objašnjava Aleksandar Rajić student Fakulteta tehničkih nauka u Novom Sadu.\n„Može da se primeni u obrazovanju za različite struke. To nam je bio i cilj da ljudima koji se bave različitim strukama, steknu neku vrstu, mi smo to nazvali, veštačke prakse“, dodaje kolega Ognjen Obradović, student Filozofskog fakulteta u Novom Sadu.\nVovri sistem može i da navodi korisnika kako ispravno da obavlja određenu radnju i tako, recimo, pripremi budućeg hirurga da ne napravi grešku na pravom pacijentu.\n„On ima osećaj da je u tom svetu zato što sve vidi i može da opipa i onda operacija koju u njemu vrši je kao stvarna operacija“, pojašnjava članica tima, Olivera Pavlović sa Fakulteta tehničkih nauka.\nNjihova idjea je daleko ispred današnjih tehnologija, a za njenu realizaciju potrebno je, pre svega, mnogo novca.\n„S obzirom da je naša ideja prilično inovativna trenutno ne postoje dovoljno razvijene tehnologije da bi ta ideja bila realizovana, ali u budućnosti stručnjaci predviđaju da će ovo biti prilično primenjivo“, navodi Jovana Adamov sa Filozofskog fakulteta u Novom Sadu.\nRazmišljanje za budućnost i donelo im je pobedu na takmičenju u Kini.\n„Mi smo imali 48 sati da osmislim celu ideju, nakon toga smo je prezentovali pred stručnim žirijem i nakon toga smo dobili povratnu informaciju da smo pobedili timove iz Tunisa i Kine“, kaže Tamara Dragojević, članica tima, student Filozofskog fakulteta.\nTakmičenje je održano na Univerzitetu u Pekingu, a učestvovali su timovi studenata čije su ideje odnele pobedu na takmičenjima u svojim državama.


Oprez na putu - Blic Online\nZbog pojave magle smanjena je vidljivost na 50 do 150 metara na autoputu E-75, kod petlje Bubanj Potok - granica SRB/RSM (Preševo) i na autoputu E-80, petlja Trupale - granica SRB/BUG (Gradina), saopštilo je JP Putevi Srbije.\nAMSS: Nepovoljne vremenske prilike - oprezna vožnja\nPrema najavama meteorologa, vozače danas očekuje preteno oblačno vreme, mestimično s kiom i pljuskovima s grmljavinom, tako da će mestimično mokri kolovozi zahtevati veću opreznost i sporiju vonju, saopštio je Auto-moto savez Srbije (AMSS).\nAMSS: Oprez za volanom, moguća poledica na putu\nAMSS apeluje: Oprez za volanom zbog poledice usled mraza i sumaglice\nU ovom hladnom, ali vedrom jutru mraz i mestimična sumaglica na putevima u planinskim predelima mogu biti uzrok stvaranja jake poledice na svim vlažnim ili mokrim deonicama, zbog čega je potrebno više opreznosti za volanom, saopštio je danas Auto-moto savez Srbije (AMSS).\nVOZAČI, OPREZ Kolovozi mokri, moguća poledica\nZahlađenje, kiša mokri i klizavi kolovozi očekuju danas vozače u većini krajeva Srbije, saopštio je AMSS.\nAuto-moto savez Srbije (AMSS) večeras je savetao vozačima da opreznije upravljaju vozilima zbog mokrih kolovoza, ali i magle u pojedinim delovima zemlje.\nOPREZ Nestabilno vreme otežava saobraćaj\nSaobraćaj se obavlja bez zastoja i umerenog je intenziteta, a vozači se upozoravaju da nestabilne vremenske prilike mogu otežati saobraćaj i da pored mokrih kolovoza, opasnost predstavljaju i odroni na putevima kroz klisure i stenske useke.


„Karamazovi“ danas: Da li se sloboda kupuje hlebom? - Sputnjik Srbija\n22:11 29.11.2019 (osveženo 11:27 30.11.2019) Preuzmite kraći link\nDa li je moguće odoleti takvim iskušenjima u današnjem vremenu velikih izazova koji su postavljeni pred čoveka i njegovu slobodu — neka su od pitanja na koja u emisiji „Orbita kulture“ odgovaraju profesori Dragan Stojanović i Tanja Popović.\nKako se čuveni Zolin roman adaptira za pozorišnu scenu, da li je i koliko svet napredovao u poslednja dva veka, od pojave „Nane“ do danas, otkriva nam rediteljka Ivana Vujić.\nKako izgleda svirka sa Brajanom Mejom, gitaristom kultne grupe „Kvin“ i kako ga je Paganini doveo do „Boemske rapsodije“ — iz Amerike za Sputnjik objašnjava Beograđanin Andrej Kurti, naš nagrađivani violinista, ruski đak i američki profesor.\nNaši gosti su i slikar Nemanja Mate Đorđević, čija se izložba „Simptom” otvara u legatu Bate Mihailovića, kao i Vasilije Nikitović, reditelj filma „Četiri ruže“, koji će pred beogradskom publikom biti premijerno prikazan 3. decembra.\nU danu kada obeležava svoj 80. rođendan, ugostili smo i akademika Matiju Bećkovića, po mnogima — najvećeg živog srpskog pesnika.


18. septembra 2019. 18. septembra 2019. Redakcija2 komentara na Do proleća bolja struja za Sokobanju\nJedna od tema o kojoj se razgovaralo prilikom nedavne posete potpredsednika Vlade Republike Srbije i ministra unutrašnjih poslova Nebojše Stefanovića Sokobanji bila je i poboljšanje snabdevanja ovog područja električnom energijom. U državnoj delegaciji je bio vršilac dužnosti direktora „Elektroprivrede Srbije” Milorad Grčić.\nNa naše pitanje kada će biti stavljen u funkciju elektro objekat koji je izgrađen ispred ulaza u Sokobanju, prvi čovek srpske Elektroprivrede poručio je da su u Banji investirana značajna sredstva sa ciljem da ona postane jedna od najvažnijih turističkih destinacija u Srbiji. Po njegovog mišljenju, najvažnija banja u Srbije može postati samo povećanjem broja turista i investitora, a zato je potrebno stvoriti preduslove među kojima je i kvalitetno i stabilno snabdevanje potrošača u opštini Sokobanja.\n‒ Trafostanica 110/35/10 kilovata izgrađena je i koštala je nešto ispod dva miliona evra i vrlo brzo će biti sinhronizovana. To ne treba toliko da brine, čim smo ozbiljne pare na nešto potrošili, to će biti u funkciji – kazao je Grčić uz opasku da građane ne treba da zanima sinhronizacija između EPS-a, Elektrodistribucije i EMS-a.\nDirektor „Elektroprivrede” je objasnio da bi ovaj projekat zaživeo neophodna je rekonstrukcija 35-kilovatne mreže i, po njegovim rečima, krenulo se sa tim radovima.\n‒ Tako da mislim da će najkasnije do proleća Sokobanja osetiti značajnu razliku u odnosu na pređašnji period u snabdevanju električnom energijom. Ali još jednom ponavljam, ovde smo uložili do sada preko dva miliona evra i stvorili smo bazu za razvoj Sokobanje – poručio je na kraju odgovora v.d. „Elektroprivrede Srbija” Milorad Grčić nakon prošlonedeljne posete Sokobanji.\nPotpisan ugovor: Septembra stiže 2.000 mažoretkinja\n19. aprila 2018. 20. aprila 2018. SOKOpres\n2 thoughts on “Do proleća bolja struja za Sokobanju”\n18. septembra 2019. u 15:27\n19. septembra 2019. u 18:19


Regioni - datum: 2018-01-23 GRAD POD TREBJESOM I U OVU GODINU UŠAO SA PORAŽAVAJUĆOM SOCIJALNOM SLIKOM\nNezaposlenost raste, sindikalizam umro Milo Đukanović je prošle godine, pet dana pred lokalne izbore, rekao da će za 12 do 18 mjeseci na području nikšićke opštine biti otvoreno, ni manje ni više nego 500 novih radnih mjesta, ali statistika, po ko zna koji put, demantuje Đukanovića jer su pred kraj prošle godine na evidenciji Biroa rada evidentirana 5.263 nezaposlena Nikšićanina, svega sedam manje u odnosu na početak godine\na dva mjeseca isteći će rok za ispunjenje obećanja koje je Nikšićanima prošle godine, pet dana pred lokalne izbore, dao bivši premijer i predsjednik Demokratske partije socijalista Milo Đukanović. On je u gradu pod Trebjesom bio učesnik preduzetničkog foruma o zapošljavanju mladih i predstavio čak nekoliko formi, kroz koje će njegova partija otvoriti nova radna mjesta. Tada je kazao da će za 12 do 18 mjeseci na području nikšićke opštine biti otvoreno, ni manje ni više nego 500 novih radnih mjesta. Đukanovića, po ko zna koji put, demantuje statistika u njegovom rodnom gradu koji je i u 2018. ušao sa, može se reći, poražavajućim socijalnim podacima. Do pred kraj prošle godine na evidenciji nikšićkog Biroa rada bila su 5.263 nezaposlena, svega sedmoro manje u odnosu na početak godine, a 138 manje nego u 2016. godini. Tokom prošle godine materijalno obezbjeđenje od Centra za socijalni rad primale su 1.283 nikšićke porodice. Da je socijalna situacija u nekadašnjem gradu „čelika i piva” izuzetno teška svjedoče i podaci iz Opštinskog Crvenog krsta koji je tokom minule godine podijelio oko 1,5 hiljada paketa sa hranom ugroženim porodicama na području grada.\nPredstavnik Građanskog pokreta URA Rade Milošević smatra da su ti podaci daleko gori, ali se ne saopštavaju.\n– Imajući u vidu na koji način DPS funkcioniše, socijalnu pomoć primaju i oni koji nijesu u stanju socijalne potrebe. Za to su dokaz druge opštine gdje se otkrilo kako je ta pomoć dodjeljivana. Uz to, na području Nikšića imate nebrojeno socijalnih slučajeva kojima izuzetno loša zakonska regulativa u tom domenu ne omogućava da ostvare pravo na MOP – kaže Milošević.\nMeđu evidentiranim nezaposlenim Nikšićanima čak 3.680 je onih koji su već bili u radnom odnosu. To najbolje govori o stanju privrede i „najavljivanim” radnim mjestima.\nGostujući u Nikšiću tokom prošlogodišnje predizborne kampanje, Đukanović se posebno osvrnuo na željezaru „Toščelik” tvrdeći da je uprava fabrike napravila biznis plan vrijedan čak 50 miliona eura. Zanemario je, međutim, činjenicu da je turski „Toščelik” kupivši imovinu Željezare iz stečaja još sredinom 2012. godine obećao investicije od 35 miliona i uposlenje do 550 radnika. Milošević podsjeća da ta fabrika danas nema ni približno toliko zaposlenih, a o investicijama svjedoče uslovi u kojima poslednjih nekoliko godina rade željezarci.\n– Upravo je željezara „Toščelik” najbolji primjer kakva je privreda Nikšića. U ovom gradu sveopšta situacija je očajna, žive jedino članovi DPS-a i njihove porodice koji jedini i imaju zaposlenje i primaju plate. To je i jedini način na koji partija na vlasti obezbjeđuje glasove za sebe – smatra Milošević.\nU kakvom je položaju radnička klasa u Nikšiću, nepoznanica je i za Sindikalno povjereništvo koje je dio Saveza sindikata Crne Gore (SSCG). Podružnica je maltene ugašena, a njen predsjednik Branko Gardašević, koji još uvijek vodi spor sa SSCG, smatra da je sindikalizam u Nikšiću „umro”.\n– Teren su preuzele partije i nevladine organizacije, a sve sa ciljem da se uguši sindikalno djelovanje. U Nikšiću smo imali socijalne kartone koje smo vodili sedam godina, i tvrdim da je situacija po pitanju statusa radnika danas mnogo gora nego što je bila prije nekoliko godina. Nadam se da će se uskoro objediniti sve normalne sindikalne snage kako bi radnička organizacija povratila mjesto koje joj pripada – naglasio je Gardašević.\nU Nikšiću, kao ni na nivou države, smatra on, nema socijalnog dijaloga, a Socijalni savjet formiran na nivou Crne Gore ne održava sjednice i, kako tvrdi, samo troši novac građana opredijeljen za rad kojeg nema.\nNi budžet nije za radna mjesta\nĐukanovićeve prošlogodišnje, predizborne najave neće biti ispunjene ni kada su u pitanju izdvajanja iz nikšićkog budžeta za zapošljavanje. Za polugodišnje zaposlenje 250 mladih Nikšićana, prema njegovim tadašnjim riječima na forumu, bilo bi izdvojeno 525 hiljada eura, od čega bi 262 hiljade platila Opština, u saradnji sa državnim programima podrške. DPS i Socijaldemokrate su u Nikšiću krajem prošle godine usvojili plan budžeta za ovu, a opštinska kasa bi trebalo da iznosi 19, 8 miliona eura. Prema planu, u 2018. godini nema troška koji je Đukanović mladima obećao, a predsjednik Opštine Nikšić Veselin Grbović najavio je 15 miliona eura investicija u ovoj godini, koji će uglavnom biti usmjerene na infrastrukturu. Taj novac Opština bi obezbijedila donacijama i uz pomoć države.\nZa pet godina 2.000 više nezaposlenih\nMladi i školovani Nikšićani, istakla je predsjednica opštinskog odbora Ujedinjene Crne Gore(UCG) Marjana Jušković, najviše su ugroženi pogubnom politikom koju DPS sprovodi. Odavno nije važno, smatra ona, koja znanja, vještine i diplomu posjeduju, jer priliku za zaposlenje u svom rodnom gradu ne mogu dobiti. Juškovićeva je podsjetila na obećanje prvog čovjeka Opštine Veselina Grbovića, dato prije pet godina kada je počeo prvi mandat, kako će sve uraditi da privreda Nikšića stane na noge – okončanje stečajnih postupaka i posao za mlade.\n– Kao rezultat njegovog „angažovanja”, danas u Nikšiću zvanično imamo dvije hiljade nezaposlenih više nego prije njegovog dolaska na mjesto predsjednika Opštine. Nezvanično, ta cifra je puno veća zbog neuplaćivanja poreza i doprinosa na zarade kod velikog broja zaposlenih, pa se samim tim ta lica nalaze u faktičkom radnom odnosu. Isto tako, po prvi put u istoriji grada imamo da je prirodni priraštaj stanovništva negativan, odnosno više od 80 građana Nikšića umre, nego što ih se rodi – naglasila je Juškovićeva.


Tag / Urgentni centar / Vesti online\nŽena (60) koju je udario auto kod Ade Ciganlije preminula u Urgentnom centru\nŽena M.B. (60) preminula je u Urgentnom centru nakon saobraćajne nesreće koja se danas nešto posle 11 sati dogodila kod Ade Ciganlije.\nIzbodeni mladić preminuo u Urgentnom centru\nMladić (25) koji je jutros oko 6.00 sati teško povređen u Ulici Dimitrija Tucovića na Zvezdari podlegao je povredama.\nTeška noć u Beogradu: 96 intervencija Hitne pomoći\nU saobraćajnoj nezgodi koja se dogodila u 21.51h u Ulici majora Zorana Radosavljevića povređen je muškarac od oko 50 godina koji je prevezen na Urgentni centar, rečeno je jutros Tanjugu u Hitnoj...\nU Rakovici noćas upucan muškarac, reanimiran u Urgentnom centru\nU Ulici patrijarha Joanikija kod broja 22 protekle noći upucan je 30-godišnji muškarac, koji je pri tom zadobio teške povrede i potom prevezen u Urgentni centar na reanimaciju, rečeno je Tanjugu...\nU Beogradu pet udesa i 132 poziva Hitnoj pomoći\nU Beogradu se dogodilo pet saobraćajnih udesa, tri sa motociklima, u kojima je povređeno sedam osoba.\nBeogradski mediji prenose da je pevačica Nataša Bekvalac bila žrtva porodičnog nasilja i da je primljena u Urgentni centar.\nTragedija u Pančevu: Dve osobe poginule u saobraćajnoj nesreći\nU nedelju uveče, oko 23 sata, u Pančevu se, na putu od Crepaje ka Skrobari, dogodila saobraćajna nesreća u kojoj su dva lica izgubila život, a jedno lice koje je životno ugroženo prebačeno je...


"STUDENTKINJE" OVOG VIKENDA UČESTVUJU NA MEMORIJALU "BANE MILAČIĆ" | Belle Amie\n14:45, 12. 09. 2020 Igor Spasić Košarka, Sport 0\nNišlijke imaju ulogu domaćina na turniru na kome učestvuje trenutni „krem“ srpske ženske košarke, a rival u današnjem polufinalu je novosadski 021. Na startu nove sezone 26. septembra protiv Vrbasa\nKošarkašice niškog Studenta, koje se uveliko spremaju za predstojeću sezonu, danas i sutra očekuju prve provere. Nakon bazičnog dela priprema na Kopaoniku, devojke koje sa klupe predvodi Ivan Simić vratile su se u Niš, gde će učestvovati na prvom Memorijalu u čast Branislava Baneta Milačića. Turnir se organizuje u sećanje na stratega koji je „studentkinje“ 1971. godine prvi put uveo u Prvu ligu. Pod njegovom trenerskom palicom, Nišlijke su zauzele četvrto mesto u šampionatu tadašnje Jugoslavije, dok su u Kupu Lilijane Ronketi stigle do polufinala. Milačić je preminuo 2017. godine u Sofiji, gde je živeo i radio od 2002. godine.\nU prvom polufinalu turnira, koji pod pokroviteljstvom grada Niša organizuje Košarkaški savez grada Niša, danas se od 18 sati sastaju Student i 021 iz Novog Sada, dok će dva sata kasnije snage odmeriti Kraljevo i beogradska Crvena zvezda. Meč za treće mesto zakazan je za nedelju od 11 sati, a finale je na programu od 13 sati.\nZavršili smo najteži i za igrače najdosadniji deo priprema. Na Kopaoniku smo zaista odradili dobar posao. Najbitnije je da su sve devojke zdrave, odnosno da nemamo problema sa povredama. Na žalost, zbog situacije sa korona virusom, do sada nismo bili u mogućnosti da odigramo neku utakmicu. Šta je-tu je, idemo dalje ka cilju koji smo zacrtali. Sada nas očekuje memorijalni turnir u čast Baneta Milačić i provere protiv najboljih timova u zemlji. Očekuje nas jedinstvena prilika da vidimo gde smo u ovom trenutku u odnosu na njih. Duel sa ekipom 021, koja se takmiči u Jadranskoj ligi, možda je i najbolja provera za početak. Ako želimo da budemo najbolji, moramo pobediti najbolje. Sve u svemu, nakon ovim mesec dana priprema mogu da budem i više nego zadovoljan. Ostaje nam još da uvezemo neke stvari u odbrani i napadu i da spremni dočekamo prvenstvo i prvo kolo protiv ekipe Vrbasa-izjavio je Ivan Simić, trener Studenta.\nNišlijke takmičenje u Prvoj ligi počinju 26. septembra duelom sa Vrbsom u Nišu. Sledi gostovanje subotičkom Spartaku, a nakon toga u salu Osnovne škole „Dušan Radović“ u Duvaništu dolazi Novosadska Ženska košarkaška akademija.


Draginac - Blic Online\nU okviru manifestacije "Dani dečje poezije i proze" u Dragincu je predstavljena knjiga "Iz iste skamije" profesora Milovana Radivojevića iz Loznice, koji je preminuo u martu ove godine.\nSavremeni antifašizam aktuelniji je danas više nego u prethodnom periodu, utemeljen je u samoj srži civilizacijskih vrednosti kojima mi težimo – poručio je u Dragincu državni sekretar Ministarstva za rad, zapošljavanje, boračka i socijalna pitanja Negovan Stanković, prilikom obeležavanja 76. godišnjice stradanja civilnog stanovništva u gornjem Jadru.\nPušten saobraćaj preko pontonskog mosta u Dragincu\nPontonski most na Jadru u Dragincu ponovo je od danas prohodan za saobraćaj, a pripadnici Vojske Srbije koji ga nadgledaju, prilagodili su ga trenutnom vodostaju.\nPrekinut saobraćaj preko pontonskog mosta u Dragincu\nLOZNICA – Zbog porasta vodostaja reke Jadar privremeno je prekinut saobraćaj preko pontonskog mosta u Dragincu. Kako je potvrđeno iz Policijske stanice, žitelji ovog kraja sada sa Loznicom imaju vezu putem preko Velikog Sela, Bradića i Brnjca.\nVojska podigla most u Dragincu koji je odnela poplava\nLOZNICA – Prvi pontonirski bataljon Rečne flotile iz Šapca danas je postavio pontonski most na Jadru kod Draginca, gde već 80 dana žitelji ovog kraja preko reke mogu samo peške, prelazeći stari betonski most koji je urušen u majskim poplavama.\nIlić: Hitno potreban pontonski most na Jadru u Dragincu\nVelimir Ilić, ministar bez portfelja zadužen za vanredne situacije, ekao je danas (30. jun) prilikom posete Loznici, da se hitno mora rešiti pitanje mosta na Jadru u Dragincu i da se pre početka izgradnje novog, mora obezbediti pontonski most koji bi privremeno omogućio saobraćaj između dva dela opštine.\nBorba: Počelo raščišćavanje Krupnja, u Dragincu obnavljaju oštećeni most\nU Krupnju juče do podne struja je stigla u oko 80 odsto ugroženog područja, a tehnička vodu stigla je iz vodovoda „Laze“, dok se osposobljavaju vodovodi „Brštica“ i „Golubovac“.\nObeležena 72. godišnjica stradanja u Dragincu\nCentralna manifestacija obeležavanja 72. godišnjice od stradanja civila Jadra u Drugom svetskom ratu održana je danas pred spomen-kosturnicom u Dragincu, kod Loznice, gde počivaju posmrtni ostaci 2.950 žitelja ovog kraja koje su oktobra 1941. godine streljali pripadnici nemačke vojske.\nPredsednik Vlade Srbije Ivica Dačić danas je u Dragincu, gde je na današnji dan 1941. godine streljano oko tri hiljade žitelja Mačve i Pocerja, poručio da je Srbija svojom borbom protiv fašizma i žrtvama zaslužila da danas bude EU i podsetio da su upravo oni koji su počinili zločine nad Srbima posle Drugog svetskog rata počeli da grade novu Evropu, i da u nju danas ne puštaju Srbiju.\nDanas se završava saborovanje u Dragincu\nDanas se završava tradicionalno “Duhovno likovno saborovanje” u Dragincu, na kojem je proteklih sedam dana stvaralo 19 slikara iz cele Srbije. Oni su boravak u ovoj varošici iskoristili da na platna prenesu svoje impresije iz jadarskog kraja, ali i da se podsete draginačkih žrtava, streljanih u Drugom svetskom ratu. Organizacioni odbor manifestacije podržala je i Crkvena opština Draginac, ali i meštani koji su ugostili umetnike. Za sve njih, u galeriji crkve u subotu su bila izložena sva nastala slikarska platna.


Odgušenje kanalizacije Savski venac - hitno 0-24h dezurni, mašinsko otpusavanje kanalizacije Savski venac, cena\nDa bi u bilo kom objektu kanalizacioni sistem funkcionisao besprekorno pobrinuće se kompanije specijalizovane za odgušenje kanalizacije Savski venac, koje će ostvariti zahteve klijenata u što kraćem roku. Moramo naglasiti da servisi, koji se time bave imaju i tim zadužen za vršenje hitnih intervencija, što znači da u najkraćem mogućem roku majstori izlaze na teren i iskrsli problem otklanjaju.\nKad god se dogodi neki problem vezano za funkcionisanje bilo kanalizacionih horizontala, bilo vertikala i to kako u stambenim objektima, odnosno stanovima, kućama ili stambenim zgradama, tako isto i u poslovnim, medicinskim ili industrijskim, kompanije zadužene za odgušenje kanalizacije Savski venac šalju svoje stručnjake da što pre tu poteškoće otklone.\nUpravo zato i jeste važno da vlasnici tih objekata, odnosno nadležna lica, kontaktiraju zaposlene u izabranom servisu i obaveste ih o tome koji problem imaju, te se sa njima dogovore precizno kada će izaći na teren. Nakon što majstori budu izvršili uvid u stanje kanalizacionog sistema, oni će proceniti da li je potrebno da koriste mehaničke sajle ili specijalna vozila, u kom slučaju se kanalizacija odgušuje, odnosno pročišćava pod pritiskom.\nS obzirom na to da se snimanje kanalizacionih sistema mikro kamerama, takođe nalazi u ponudi, kompanije specijalizovane za odgušenje Savski venac praktikuju da preporuče klijentima izvršenje dijagnostičkog snimanja. A tom prilikom majstori dobijaju vrlo jasnu sliku o problemu koji se javio, te mogu mnogo lakše i da ga reše. Takođe, po potrebi se vrši i kontrolno snimanje kanalizacionih vertikala, odnosno horizontala, kada se sa sigurnošću može utvrditi da li je problem u potpunosti rešen.\nNaplata ove usluge se vrši prema dostupnom cenovniku, a u većini slučajeva je praksa da se cena formira na osnovu stepena zagušenja, odnosno u skladu sa tim u kom delu kanalizacionog sistema se problem javio. Mahom je nepisano pravilo da je jedna cena ukoliko je do zagušenja došlo na 10 m od odvoda cevi, odnosno na 20 i više, te 50 i 100, a kada je svakako cena viša, jer je potrebno i više vremena za otklanjanje tog problema i truda majstora.\nNeophodno je napomenuti i to da svaka firma, koja je specijalizovana za odgušenje kanalizacije Savski venac može ostvariti zahteve klijenata vezano za uobičajene vodoinstalaterske usluge. A to ustvari podrazumeva da majstori mogu otkloniti bilo kakav problem u funkcionisanju vodovodnog sistema, te zameniti baterije, bojler ili sifone, odnosno popraviti ili po zahtevu klijenata zameniti WC šolje, kade i lavaboe, odnosno pisoare, tuš kabine i bidee, ali i baterije i ostale sanitarije, kao i kupatilsku galanteriju.


U iščekivanju odluke Apelacionog suda\nRazmatranje žalbi na prvostepenu presudu kojom je 13 optuženih za pokušaj terorističkog napada na dan parlamentarnih izbora 16. oktobra 2016. osuđeno na ukupno 69 godina i sedam mjeseci zatvora – aktuelno je na četvrtu godišnjicu jednog od najkompleksnijih i najobimnijih predmeta u krivičnom pravosuđu u Crnoj Gori.\nU toku je proces kontrole prvostepene presude pred Apelacionim sudu, nakon čije odluke neće biti stavljena tačka na ovaj predmet jer odbrana ima mogućnost žalbe Ustavnom sudu, a nakon toga mogućnost obraćanja Evropskom sudu za ljudska prava u Strazburu.\nKonačna odluka u ovom slučaju pokazaće da li su policija i Specijalno tužilaštvo spriječili krvoproliće u izbornoj noći 16. oktobra 2016. godine ili su tačne tvrdnje optuženih, prije svega lidera DF-a da je cijeli proces politički montiran i da se radi o njihovom progonu iza kojeg stoji rivalska politička partija DPS.\nMeđu osuđenima su agenti ruske obavještajne službe GRU Eduard Šišmakov i Vladimir Popov osuđeni su na 15, odnosno 12 godina zatvora za krivična djela stvaranje kriminalne grupe i terorizam u pokušaju.\nBivši šef srpske žandarmerije Bratislav Dikić osuđen je na osam godina, dok su Nemanja Ristić i Predrag Bogićević dobilo po sedam godina za stvaranje kriminalne organizacije i terorizam u pokušaju putem pomaganja.\nZa pripadništvo kriminalnoj organizaciji koja je pokušala teroristički napad, lideri DF-a Andrija Mandić i Milan Knežević osuđeni su na po pet godina, Branka Milić tri godine, Srboljub Đorđević, Milan Dušević, službeni vozač DF-a Mihailo Čađenović dobili su po godinu i šest mjeseci, Dragan Maksić godinu i devet mjeseci, dok je Kristina Hristić osuđena uslovno na godinu.\nDan prije održavanja parlamentarnih izbora po nalogu Specijalnog tužilaštva uhapšen je Dikić sa još 19 srpskih državljana zbog sumnje da je planirao da izvrši napade na crnogorske institucije sistema, policiju i predstavnike državnih organa, kao i hapšenje premijera Mila Đukanovića tokom izborne noći.\nTadašnji vicepremijer Duško Marković, obavijestio je javnost da ova aktivnost uhapšene grupe srpskih državljana nije povezana sa vlastima Republike Srbije, njenim zvaničnicima ili bilo kojom institucijom.\nNakon saslušanja u tužilaštvu za 14 osoba određen je pritvor dok je njih šest pušteno na slobodu.\nNa osnovu prikupljenih dokaza ali i iskaza srpskih državljana iz Specijalnog tužilaštva je saopšteno da postoji osnovana sumnja da je početkom oktobra u Srbiji i Crnoj Gori formirana kriminalna organizacija, s ciljem uticaja na zakonodavnu i izvršnu vlast u Crnoj Gori.\nIstražitelji su prikupili podatke prema kojim je plan ove organizacije bio da u vrijeme proglašenja rezultata na parlamentarnim izborima, uz upotrebu oružja, napadnu okupljene građane ispred Skupštine Crne Gore i službenike Uprave policije, a da potom zauzmu prostorije Skupštine, s namjerom da proglase izbornu pobjedu određenih političkih partija.\nOsumnjičeni su, prema dobijenim uputstvima i kriminalnom planu, privatnim vozilima došli u Podgoricu, gdje su se radi nastavka realizacije kriminalnog plana rasporedili u najmanje tri grupe. Dikić je uhapšen u trenutku kada je kenuo da provjeri unaprijed pripremljeno skriveno skladište i dopremljeno oružje i municiju.\nNakon hapšenja dvadesetočlane grupe, počelo je da se odmotava klupko i da se razotkrivaju uloge nalogodavaca i organizatora planirane akcije nasilnog preuzimanja vlasti.\nUvođenjem svjedoka saradnika Aleksandra Saše Sinđelića u postupak istrage plan ove kriminalne organizacije biva do detalja razotkriven.\nU kasnijim mjesecima istrage na listi osumnjičenih nalaze se i lideri Demokratskog fronta Milan Knežević i Andrija Mandić kao i vozač ovog političkog saveza Mihailo Čađenović.\nSpecijalno tužilaštvo 14. aprila 2017. godine podiže optužnicu koja biva potvrđena pa u septembru započinje suđenje vijeka.\nNakon 170 održanih ročišta, sutkinja Suzana Mugoša je 9. maja prošle godine sve optužene proglasila krivim. Tokom šestočasovnog izlaganja kratke verzije presude, sutkinja Mugoša je navela da je „svaki član kriminalne organizacije imao unaprijed određen zadatak i ulogu, a u djelovanju kriminalne organizacije postoji spremnost za primjenu nasilja i zastrašivanja, pri čemu su uračunljivi i svjesni svog djela htjeli njegovo izvršenje i znali da je njihovo djela protivpravno“.\nOna je istakla i da odbrana tokom jednoipogodišnjeg suđenja sudu nije predočila nijednu presudnu činjenicu koja bi osporila umiješanost njihovih klijenata za planiranu akciju u noći 16. oktobra 2016. godine, kada je u interesu Demokratskog fronta nasilno trebalo srušiti vladajuću partiju i tako spriječiti ulazak Crne Gore u NATO.\nPrvostepena presuda je trenutno u postupku kontrole pred Apelacionim sudom.


P. S. мај 31, 2020, 8:52 пре подне\nKontroverzni urednik Happy televizije Milomir Marić šokirao je javnost izgovorivši u jutarnjem programu da u Bratuncu postoji centar za obuku i da glavne ubice, koje haraju regionom i Evropom, dolaze iz Republike Srpske.\nMarić je ovu konstataciju izgovorio dok se bavio temom razuzdanog krimi derneka u Bijeljini i hapšenjem starlete Tijane Ajfon.\nNavodeći činjenice oko policijske akcije koja je "pokvarila" zabavu, Marić je rekao da je "Tijana Ajfon sa četiri svoje saradnice kao Mata Hari prešla Drinu i da je policija našla velike količine oružja i droge".\nMeđutim, dodao je i da postoji velika sumnja da su eskadroni smrti iz Republike Srpske - djeca koja su bila u nižim razredima osnovne škole za vrijeme posljednjeg rata.\n- Djeca koja su se sada odmetnula i vjeruje se da su glavne ubice koje dolaze iz Republike Srpske. Ima jedan centar za obuku u Bratuncu. Očigledno je da su ovi ljudi došli iz neke akcije, da li iz Ukrajine ili Atine ili neke druge evropske prijestonice i da je Tijana Ajfon prešla preko Drine sa svoje četiri Amazonke da pomogne tim ljudima na odmoru nakon povratka sa žestokih akcija. Prenosi Depo.ba\nMILOMIR MARIĆ ŠOKIRAO IZJAVOM: "Glavne ubice u regionu i Evropi dolaze iz Republike Srpske"\nOZNAKE HronikaRepublika SrpskaSrbija


Usklađivanje sa evropskim standardima - Zakon o sudskim veštacima\nU PRIPREMI NACRT ZAKONA O SUDSKIM VEŠTACIMA: Novi pravni okvir biće usklađen sa evropskim standardima i potrebama prakse\nMinistarstvo pravde razmatra izradu novog pravnog okvira u oblasti rada sudskih veštaka, budući da postojeći nije u potpunosti usklađen sa evropskim standardima i potrebama prakse, izjavio je državni sekretar u Ministarstvu pravde Mirko Čikiriz.\nČikiriz je istakao da Nacionalna strategija reforme pravosuđa za period 2019-2024, kao i strategija reforme do 2019. godine, prepoznaje značaj i ulogu sudskih veštaka u pravosudnom sistemu, ali i da ukazuje na to da uloga sudskih veštaka nije na nivou koji bi omogućio efikasnije postupanje.\n"Najviše primedbi na rad sudskih veštaka se odnosi na prekoračenje ostavljenog roka za izradu nalaza i mišljenja usled čega sudovi izriču opomene ili novčane kazne", ukazao je Čikiriz.\nOn je dodao da se, pored ostalog, razmatra neophodnost prelaska sa administrativnih provera prilikom imenovanja ka suštinskim i stručnim - osmišljavanje osnovne obuke, pitanje provere znanja i veština pre imenovanja, potrebe za unapređenjem kvaliteta veštačenja kroz kontinuiranu obuku i usklađivanje prakse, ali i kroz veću odgovornost.\nČikiriz je napomenuo da će prilikom izrade novog pravnog okvira biti razmatrani postojeći problemi u praksi, kao i evropski standardi i najbolja rešenja država članica EU, naročito onih sa srodnom pravnom tradicijom.


Kosovo: Opozicija krivi Vladu za vizni režim | Eurointegracije | Al Jazeera Balkans\nOpozicija smatra da je izvještaj Evropske komisije demantirao sve izjave Vlade o ostvarivanju kriterija za viznu liberalizaciju.\nPripadnici kosovske opozicije smatraju da Vlada nije ispunila ni minimalne uslove za liberalizaciju viznog režimaAnadolija\nKosovska opozicija optužila je Vladu da je kriva za neispunjavanje kriterija za viznu liberalizaciju i smatra da nije postojala politička volja za ostvarivanje utvrđenih kriterija, prenosi Tanjug.\nThaci: Prepreka u Briselu\nPrepreke za viznu liberalizaciju za Kosovo su u Briselu i razlog tome je nejedinstvo unutar EU-a oko statusa Kosova, izjavio je u srijedu kosovski premijer Hashim Thaci.\n"Kašnjenje Kosova ka viznoj liberalizaciji nema tehničke, već političke razloge, i te prepreke leže u Briselu, s obzirom da ne postoji jedinstvo među članicama o statusu Kosova. Ovo kašnjenje Brisela je nepravdeno u odnosu s Kosovom", rekao je on za Radio Slobodna Evropa (RSB).\nPrema njegovim riječima, građani Kosova su tretirani kao građani drugog reda i u bivšoj Jugoslaviji i ne želi vjerovati da se tako nešto može desiti i od strane EU-a.\n"Imamo oko dva miliona građana, priznajemo i razumijemo Evropu, najmlađi smo Evropljani, nepravedno kasnimo za slobodnim kretanjem u zemljama EU-a. U rekordnom roku smo proveli potrebne standarde i kriterije, ali nema opravdanja da za Kosovo postoje dvostruki standardi u odnosu na ostale zemlje koje su prošle isti ovaj proces", kazao je Thaci.\nPredsjednik parlamentarne grupe Demokratskopg saveza Kosova (DSK) Ismet Beqiri rekao je za Radio Kosova da je izvještaj Evropske komisije (EK) o ostvarivanju kriterija za liberalizaciju viza demantirao sve izjave Vlade o ostvarivanju kriterija za viznu liberalizaciju.\n"Izvještaj je realan i treba biti podstrek mobilizaciji. Da se prestane s praznim riječima Vlade i njenih zvaničnika. Daj Bože da ovo malo vremena koje je preostalo ovoj Vladi učini nešto korisno", kazao je Beqiri.\nAllma Llama, poslanica Pokreta Samoopredeljenje, ocijenila je da Vlada nije ispunila ni minimalne uslove za liberalizaciju viznog režima, posebno one koje se odnose na borbu protiv korupcije i organiziranog kriminala.\n"Sve ovo dokazuje nedostatak političke volje za vladavinom zakona, a baš je vladavina zakona prioritet broj jedan u ovom procesu", kazala je ona.\nPoslanik Alijanse za budućnost u Skupštini Kosova Burim Ramadani rekao je da je odgovornost za sadašnje stanje na Vladi, a ne na Evropskoj uniji (EU), pošto Vlada nije ostvarila svoje obaveze u ovom procesu.\nMeđu oko 70 izazova koje su u utorak predočeni institucijama Kosova od strane EK-a, borba protiv korupcije i organiziranog kriminal je među najznačajnijim prioritetima.


Amerikanci su u fazi kompletiranja pravog "drim tima", čemu je doprinela odluka i Džejmsa Hardena da ovog leta igra za reprezentaciju, dok je nešto kasnije isto učinio Kris Midlton, kao i Kevin Lav i Kris Pol.\nAs Bruklin Netsa se pridružio izuzetno jakom sastavu SAD u kom su već Kevin Durent, Demijan Lilard, Bredli Bil, Džejson Tejtum i Drejmond Grin.\nDobro upućeni novinar Adrijan Vojnarovski je otkrio i kako je Bem Adebajo prihvatio poziv reprezentacije mada je prvobitno trebalo da odmara ovog leta, dok je Donovan Mičel definitivno doneo takvu odluku te se neće naći na Igrama.\nVojnarovski je saznao i da će jedan od najboljih igrača Milvoki Baksa Kris Midlton nastupati u Tokiju, dok se potom pojavila informacija o Polu i Lavu koji će takođe biti u reprezentaciji.\nTežak udarac sa Grega Popoviča je izostanak Mičela, isto koliko i izostanak Kajrija Irvinga, ali i tandema Lejkersa Lebrona Džejmsa i Entonija Dejvisa.\nPrema informacijama iz SAD, verovatno je da i Stef Kari neće igrati na Olimpijskim igrama.


22. Nov 2000 22:39 (GMT+01:00)\nDogovor lidera DOS-a i Vojislava Koštunice\nĐinđić ipak mandatar\nLista za izbore nosiće naziv "DOS - Vojislav Koštunica". Danas i sutra prvi nacrti sastava vlade\nBEOGRAD (Beta) - Lista Demokratske opozicije Srbije na parlamentarnim izborima u Srbiji 23. decembra, nosiće naziv "DOS - Vojislav Koštunica", a mandatar za sastav Vlade Srbije biće lider Demokratske stranke Zoran Đinđić, dogovoreno je sinoć na sastanku lidera DOS-a sa predsednikom SRJ Vojislavom Koštunicom.\nPredsednik Demokratskog centra Dragoljub Mićunović rekao je novinarima nakon sastanka da su lideri DOS-a razgovarali trenutnoj situaciji i kampanji ali i "o nekim nesporazumima koji su bili" i da su "sada definisali sve odnose i o svemu se usaglasili". On je kazao da će "sutra i preksutra biti sednice DOS-a na kojoj će se usvojiti prvi nacrti sastava vlade".\n"Đinđić će spremiti nacrt programa vlade koji će usvojiti DOS. DOS će funkcionisati kao koaliciona vlada i želi da ostane i posle ovih izbora kao jedinstvena politička organizacija, što je duže moguće", kazao je Mićunović i dodao da će u vladu ući "mnogi predsednici stranaka".\nNa pitanje kako će motivisati birače da izađu na izbore, Mićunović je kazao da će DOS ponuditi "pozitivan program, reći biračima šta je do sada urađeno, ohrabriti ih da proguramo zimu bez nekih dramatičnih teškoća i da ćemo polako početi da oporavljamo situaciju".\n"Tokom kampanje objašnjavaćemo biračima zašto je važno da izađu na izbore i potvrde svoju pobedu i omoguće mirnu, normalnu demokratsku tranziciju i napredovanje zemlje", rekao je Mićunović.\nLider Nove demokratije Dušan Mihajlović rekao je da će za nekoliko dana 18 članica DOS-a potpisati koalicioni sporazum. "DOS je pobednička koalicija i u stanju je da dovrši posao, ne samo sruši i demonitra režim već, što je mnogo teže, ponudi vladu koja će omogućiti bolji život građanima zemlje", rekao je Mihajlović. On je dodao da izbor Đinđića za mandatar nije bio sporan, "kao što nije bilo sporno" ni ono što je Koštunica tražio "po pitanju odnosa prema saveznoj državi i izgradnji pravne države u Srbiji.\nNa pitanje da li će Nebojša Čović biti potpredsednik vlade, kao što je Đinđić najavio, predsednik ND je rekao "onda moramo poštovati gospodina Đinđića". Sastanku u Palati federacije prisustvovali su i Zoran Đinđić, Milan St. Protić, Nebojša Čović i Vuk Obradović.\nPrema Mihajlovićevim rečima, nije bilo sporno ni da "DOS treba da formira vladu i da stoji iza te vlade čvrsto sa parlamentarnom većinom koju će imati u budućem srpskom parlamentu".\n"Dogovorili smo se da uz premijera ide u paketu vladin kabinet, kao i druga rešenja. Praktično mislim da ćemo sutra ili prekosutra potpisati koalicioni ugovor i regulisati sve što je sada izazvalo neko nepotrebno uznemiravanje javnosti. Sva pitanja su našla svoje odgovore", rekao je predsednik ND.\nOn je ocenio da "nema govora o rasturanja DOS-a", jer će "jedinstvo ostati podloga" buduće vlade Srbije, ali je napomenuo da "treba imati u vidu da DOS nije jedna partija, nego savez 18 partija koje imaju različite programe".\nMihajlović je rekao da će se posle izbora stranke profilisati prema svojim programima i ocenio da je normalno "da će se desiti ta pregrupisavanja", koja će, prema njegovoj oceni, "obogatiti politički život".\n"Treba da imamo u vidu da u DOS-u imamo dovoljno partija svih programskih orijentacija za demokratski život Srbije. Sutra će se praktično te partije, koje sada čine DOS, takmičiti na izborima jedne protiv drugih i smenjivaće se svake četiri godine na vlasti i omogućiće Srbiji da bude stabilna, demokratska, prosperitetna država i zemlja", ocenio je Mihajlović. On je kazao da će narednih dana biti objavljen sastav "najužeg tima, kabineta", dok će sva imena budućih ministara biti poznata do izbora, nakon konsultacija i usaglašavanja unutar DOS-a.


Barselona mora da pobedi Milan : Nadlanu.com\nBarselona mora da pobedi Milan\nObjavljeno 2. apr 2012. / 16:35:36\nPošto su Real Madrid i Bajern Minhen praktično obezbedili plasman u polufinale, a Čelsi je u dobrom položaju da učini isto protiv Benfike, sva pažnja biće usmerena u Barselonu i najujednačniji duel među osam najboljih.\nMilan je prošle nedelje sprečio Barselonu i njenu prvu zvezdu Lionela Mesija da postigne gol, prvi put u 2,5 godine, a prvi duel završen je bez golova. Aktuelni prvak mora da povrati sada formu ako želi da prođe tim sa kojim je odigrala 2:2 u grupnoj fazi takmičenja.\n"Moramo da pobedimo, to je realnost. Trebalo bi da prođemo kod kuće, sa svojim navijačima, ali moramo da verujemo u prolaz", rekao je jedan od ključnih igrača Barselone, plejmejker Andres Inijesta.\nGvardiola je tokom vikenda odmarao veznog Seska Fabregasa i defanzivca Karlesa Pujola, dok je bek Adrijano u nedelju normalno trenirao posle povrede.\nVeliku dozu samopouzdanja Barsi uliva Mesi, koji je u prvenstvenoj pobedi od 2:0 protiv Atletik Bilbaa postigao svoj 56. gol u svim takmičenjima u sezoni.\nBarsa je već 11. utakmica bez poraza, a nerešeno sa San Sira je jedina utakmica u kojoj nije pobedila. Tim Pepa Gvardiole nije izgubio na Kamp Nouu već 51 utakmicu, još od septembra 2010. godine.\nNišta od toga, međutim, nije impresioniralo "vezistu" Milana Alberta Akvilanija.\n"Sve je otvoreno. Imali smo mnogo šansi protiv Barselone. Prva utakmica je pokazala da nema mnogo razlike među nama", rekao je Akvilani.\nMilan neće moći da računa na Marka van Bomela, kome su povređena leđa, ali će za meč verovatno biti spremni golman Kristijan Abijati i vezni igrač Antonio Nočerino, koji su imali problema sa povredama u prvenstvenom meču sa Katanijom (1:1) prošlog vikenda.\nbarselonafk milanliga šampiona


Izdvojeno 250 miliona dinara za rešavanje stambenog pitanja! - Portal Sremske Mitrovice\nIzdvojeno 250 miliona dinara za rešavanje stambenog pitanja!\nPokrajinska vlada je danas donela odluku da u 2021. godini izdvoji ukupno 250 miliona dinara za rešavanje stambenog pitanja ili za unapređenje uslova stanovanja porodica iz AP Vojvodine u kojima se rodi treće ili četvrto dete. Prvobitno je za tu namenu bilo planirano 150 miliona dinara, ali je zbog velikog broja porodica koje su konkurisale za ovaj vid pomoći, rebalansom pokrajinskog budžeta obezbeđeno dodatnih 100 miliona dinara.\nKako se navodi u saopštenju, na ovaj način Pokrajinska vlada nastavlja sa aktivnom realizacijom mera pronatalitetne politike na teritoriji AP Vojvodine, u cilju zaustavljanja negativnih demografskih trendova.\nTags: milioni, stambeno pitanje\nDelegacija Ekonomske škole „9.maj“ posetila JU Ekonomsku školu u Doboju!\nMaskenbal “U bajci stanujem”


MNOGO KORISTI OD VUČIĆEVE POSETE: Republičke institucije se vraćaju u Tutin - Raski Portal\nredakcija3 February 26, 2019\t0 Komentara\nTokom nedavne posete predsednika Srbije Tutinu zatraženo da se ovoj opštini na Pešteri vrate Osnovni i Prekršajni sud, kao i Osnovno javno tužilaštvo.\nTokom nedavne posete predsednika Srbije Tutinu, od Aleksandra Vučića, te ministara u Vladi i direktora nekoliko državnih institucija koji su bili u njegovoj pratnji je zatraženo da se ovoj opštini na Pešteri vrate Osnovni i Prekršajni sud, kao i Osnovno javno tužilaštvo. Na spisku želja se našlo i preseljenje sedišta Šumskog gazdinstva iz Raške u Tutin, ali i molba da se ne gasi Odeljenje poreske uprave, odnosno da ovde ponovo počne sa radom ekspozitura Poštanske štedionice…\nOdbornik SDP Fazila Ferzović objašnjava da je ova opština – sa 36.000 stanovnika i čak 99 sela – jedna od najrazuđenijih u Srbiji, a ima i po jedan granični, odnosno administrativni prelaz. I zbog udaljenosti od Novog Pazara je, kaže, potrebno da se pravosudne institucije koje su ovde nekada normalno radile ponovo vrate u Tutin.\nKako je navedeno u saopštenju Sandžačke demokratske partije (SDP), ministar pravde Nela Kuburović je obećala da će varoš ponovo dobiti Prekršajni sud, dok je Osnovni, zbog nedovoljnog broja premeta, još pod znakom pitanja. U međuvremenu će Tutinci uverenja o tome da nisu kažnjavani i da se protiv njih ne vodi krivični postupak moći da dobijaju u svom gradu, umesto da, kao dosad, odlaze u Novi Pazar.\nPredsednik Vučić je prihvatio argument da Tutin procentualno ima najviše stabala, pa će ovde biti preseljeno sedište Šumskog gazdinstva. Obećao je da će ovdašnjim ljudima ponovo na usluzi biti i Poštanka štedionica, a direktor Republičke poreske uprave Dragana Marković je sve obradovala najavom da broj zaposlenih u Tutinu ne samo što neće biti smanjen, već će, zbog povećanog obima posla, biti i novih zaposlenja…\nTags: info24, portal www.raski.rs, Raska, Turun, vucic


Ministarka trgovine, turizma i telekomunikacija Tatjana Matić rekla je da je produžen rok za zamenska putovanja do 31. decembra 2022. godine.\nOna je izjavila da je na sednici Vlade Srbije usvojena izmena uredbe o ponudi zamenskog putovanja za turističko putovanje koje je otkazano ili nije realizovano usled pandemije kovida-19.\n“Zbog pandemije i masovnih otkazivanja turističkih putovanja, koja su delimično ili u celosti uplaćena zaključno sa 15. martom 2020. godine, bez obzira na period realizacije, produžen je rok za korišćenje zamenskih putovanja do 31. decembra 2022. godine”, rekla je Matić.\nPrema njenim rečima, ukoliko se putnik odluči za povraćaj iznosa koji je uplatio za nerealizovano putovanje ili je otkazano zamensko putovanje, onaj ko je kao organizator putovanja prodao turističko putovanje dužan je da vrati uplaćena sredstva, najkasnije do 1. februara 2023. godine.\nTender za SUBVENCIJU LETOVA od javnog interesa, među njima i linija Niš – Beograd


04.02.2018 14:36 | Srna\nBanjaluka - U Banjaluci je osnovan "Moto klub bezbjednosti" Banjaluka koje je jedinstveno udruženje u Republici Srpskoj sa motom "Vozite sigurno i bezbrižno na dva točka", saopšteno je iz ovog kluba.\nNamjera kluba je razvoj, promocija i unapređenje moto-sporta i srodnih sportskih disciplina, sa posebnim akcentom na edukaciji najmlađih učesnika, kako bi njihova bezbjednost u saobraćaju bila podignuta na što viši nivo.\n"Uložićemo maksimalne napore da ispunimo našu misiju, a ona je spasavanje života i materijalnih dobara na prostoru Republike Srpske", rekla je Srni osnivač i predsjednik Skupštine "Moto kluba bezbjednosti" Banjaluka Marija Markanović.\nMarkanovićeva je podsjetila da zvanična statistika Ministarstva unutrašnjih poslova Republike Srpske pokazuje da je u 2017. godini u Srpskoj smrtno stradalo devet motociklista, teško ih je povrijeđeno 78, a 112 lakše.\n"Daćemo svoj doprinos da se ove brojke smanje, jer su ljudski životi naše najveće bogatstvo", istakla je Markanovićeva.\nIstovremeno, rekla je ona, cilj kluba je i razvijanje svijesti o prednostima korišćenja motocikala i motora, zbog izraženih potreba građana da u što kraćem vremenu pređu određenu dionicu puta, u čemu su spriječeni zbog sve učestalijih saobraćajnih gužvi, na bezbjedan način.\nOsim toga, prednost korištenja ovog vida prevoza ogleda se i u ekonomičnosti među kojima su manji troškovi za gorivo, registraciju i slično, ali i u lakšem pronalasku parkinga.\n"Moto klub bezbjednosti" Banjaluka otvoren je za nove članove, koji sve informacije mogu da pronađu na internet adresi www.motoklub.ba.


Menjamo Krivični zakonik - Istinomer\nMenjamo Krivični zakonik\nMinistarka pravde o novim izmenama Zakonika. (Danas, 15. 10. 2010. godine)\nAkter: Snežana Malović\nSve izjave aktera (22)\n„Očekujem da Skupština Srbije početkom sledeće nedelje usvoji izmene (Krivičnog zakonika) kako bi se država uspešno obračunala sa izgrednicima.“\nIako je Krivični zakonik već dopunjen avgusta 2009. godine, nasilje na beogradskim ulicama tokom Parade ponosa i prekid utakmice u Đenovi inicirali su rasprave o novim izmenama. Prema Vladinom predlogu, izmene Zakonika o krivičnom postupku će omogućiti efikasniju borbu protiv nasilnika i fudbalskih huligana. Novi amandmani, takođe predviđaju da se pritvor, u skraćenom postupku, produži sa osam na 30 dana, i da se može odrediti pritvor za krivična dela za koja je predviđena kazna zatvora od pet godina.\nMinistarka pravde je objasnila da će tako „biti omogućeno efikasnije vođenje postupka protiv vođa i svih ostalih članova navijačkih i ekstremističkih grupa“.\n„Ne želim da budem pretenciozna i kažem da će izmenama Krivičnog zakonika biti stavljena tačka na huliganizam, ali će one biti još jedan korak u procesu uspešne borbe protiv huligana.“\nTanjug, 15. 10. 2010. godine\nSkupštinska rasprava o izmenama počela je 20. oktobra, a ministarka je navela da se zakon menja zbog „lakšeg sprovođenja krivičnog postupka“.\n„Izmene krivičnog zakona neće u potpunosti sprečiti nasilje, ali predstavljaju korak napred u tom smeru.“\nBeta, 20. 10. 2010. godine\nDva dana kasnije izmene Zakonika o krivičnom postupku su usvojene. „Ispunjeno“ za ministarku Malović\npravosuđe nasilje sport huligani zakon


Sijarto: Nema veta za UKR u NATO ako se vrate prava Mađarima\nTanjug 4. decembra 2019. 18:45\nLONDON – Mađarska će prestati da blokira pristup Ukrajine NATO savezu samo pod uslovom da se prava etničkih Mađara u zakarpatskoj oblasti vrate na nivo na kojem su bila pre uvođenja ukrajinskog zakona o jeziku, izjavio je danas mađarski ministar spoljnih poslova Peter Sijarto.\nMađarska je zainteresovana za to da Ukrajina bude stabilna, demokratska i sigurna zemlja, rekao je Sijarto.\nOn je dodao da što je jača i stabilnija Ukrajina to je bolja situacija za etničke Mađare u Zakarpatskom regionu u toj zemlji, prenosi agencija MTI.\nPrava etničkih Mađara su „ozbiljno povređena“ pod prethodnim ukrajinskim predsednikom, rekao je Sijarto i dodao da je pritisak na njih nastavio da raste „na prikriveni način, uz asistenciju ukrajinske tajne policije“.\nBudimpešta je jasno stavila do znanja, kako je rekao, samo da će ukinuti veto koji blokira pridruživanje Ukrajine NATO-u ako se prava Mađara u ukrajinskom regionu vrate na nivo pre uvođenja Zakona o obrazovanju na jeziku manjina i upotrebe njihovih jezika 2016. i 2018. godine.\n„Ne tražimo ništa dodatno, ne tražimo veća prava, samo ona koja su nekada postojala“, rekao je Sijarto.


Federacija BiH dobila novi Zakon o sudskoj policiji – Jabuka.tv\nFederacija BiH je dobila novi Zakon o sudskoj policiji, koji na cjelovit način regulira položaj, mjesto i ulogu Sudske policije, kao i predsjednika Vrhovnog suda FBiH koji je, na osnovu Ustava FBiH, odgovoran za upravljanje Sudskom policijom.\nTo su omogućili izaslanici na današnjoj sjednici Doma naroda Federalnog parlamenta, a ranije zastupnici Zastupničkog doma.\nZakonom se uređuje organizacija, upravljanje i rukovođenje, sredstva za rad, nadležnosti, ovlaštenja, radni odnosi, zapošljavanje, obuka i stručno usavršavanje, plaće i naknade, disciplinska i materijalna odgovornost. Definiran je jasan zakonodavan okvir za postupanje Sudske policije u poslovima pružanja pomoći pravosudnim institucijama u Federaciji što bi trebalo rezultirati povećanjem efikasnosti u radu pravosuđa.\nPotreba donošenja ovog zakona proizilazi i iz činjenice da Sudska policija djeluje na teritoriju cijele Federacije BiH i da s trenutno sistematiziranih 580 službenika Sudske policije tj. ovlaštenih službenih osoba poslove iz svoje nadležnosti izvršava za potrebe više od 50 pravosudnih institucija ustrojenih u Federaciji i opslužuje oko 1.000 nositelja pravosudnih funkcija.\nZnačajno je da je trenutno važeći Zakon onemogućio angažiranje državnih službenika i namještenika zbog čega trenutno poslove koje bi po prirodi stvari trebali obavljati državni službenici i namještenici obavljaju službenici Sudske policije kao ovlaštene službene osobe.\nFederacija BiH novi zakon Sudska policija Federacije BiH


Katastrofa Lestera, Lisicama izmiče Liga šampiona, Matiću se smeši evro elita (VIDEO) - SPORTSKI ŽURNAL\nVulverhempton ubedljiv protiv Evertona, Aston Vila pobedila Kristal Palas sa 2:0, Totenhemu derbi Londona, presudio Tobi posle kornera\nFOTO: EPA/Ben Stanstall/\nFudbaleri Bornmuta pobedili su večeras na svom terenu Lester sa 4:1, u utakmici 35. kola Premijer lige i zadržali šanse u borbi za opstanak.\nLester je poveo u 23. minutu golom Džejmija Vardija, ali su domaći u drugom poluvremenu u razmaku od 22 minuta uspeli da potpuno preokrenu rezultat. Izjednačio je Džunior Stanislas u 65. minutu iz penala, a dva minuta kasnije Bornmut je poveo pogotkom Dominika Solankea.\nKljučno je bilo i isključenje štopera Lisica Sojunčua u 69. minutu.\nU 83. minutu igrač Lestera Džoni Evans postigao je autogol, a konačan rezultat postavio je Solanke, svojim drugim golom na meču u 87. minutu.\nLester je poslednje dve utakmice bez pobede i ugrozio je četvrto mesto na tabeli koje vodi u Ligu šampiona. Lester ima 59 bodova, bod više ali i utakmicu više od petoplasiranog Mančester junajteda.\nFudbaleri Vulverhemptona pobedili su danas na svom terenu Evrton sa 3:0, u utakmici 35. kola Premijer lige i popeli se na šesto mesto na tabeli.\nVulverhempton je poveo u drugom minutu nadoknade prvog poluvremena golom Raula Himenesa iz penala, a prednost je udvostručio Leon Dendonker pogotkom u 46. minutu. Konačan rezultat postavio je Diogo Žota golom u 74. minutu.\nVulverhempton je prekinuo niz od dva poraza, a posle 14. pobede popeo se na šesto mesto na tabeli sa 55 bodova, tri boda manje ali i utakmicom više od petoplasiranog Mančester Junajteda. Sedmoplasirani Šefild Junajted ima 54 boda.\nEverton je u poslednje tri utakmice bez pobede, posle 14. poraza zauzima 11. mesto na tabeli sa 45 bodova.\nFudbaleri Aston Vile pobedili su danas na svom terenu Kristal Palas sa 2:0, u utakmici 35. kola Premijer lige i ostali u trci za opstankom u ligi.\nKristal Palas je prvi postigao gol u osmom minutu, ali je pogodak Mamadua Saka poništen nakon što je posle upotrebe VAR tehnologije procenjeno da je igrao rukom.\nOba gola na utakmici postigao je Trezege, u četvrtom minutu nadoknade prvog poluvremena i u 59. minutu.\nAston Vila je prekinula niz loših rezultata i posle tek osme pobede u prvenstvu popela se na 18. mesto ispred pretposlednjeg Bornmuta i prva je u zoni ispadanja sa 30 bodova. Četiri boda više ima Votford, koji je prvi u sigurnoj zoni.\nFudbaleri Totenhema pobedili su danas na svom terenu u londonskom derbiju Arsenal sa 2:1, u utakmici 35. kola Premijer lige.\nArsenal je poveo u 16. minutu lepim golom Aleksandra Lakazeta sa 20-ak metara. 137 sekundi kasnije, posle nesporazuma među odbrambenim igračima domaćih Seada Kolašinca i Davida Luiza, izjednačio je Son Hjung Min.\nPobedu Totenhemu doneo je Tobi Aldervejreld golom u 81. minutu glavom posle kornera.\nObe ekipe se bore za plasman u Ligu Evrope. Totenhem je ostvario 14. pobedu i zauzima osmo mesto na tabeli sa 52 boda, dva manje od Šefild junajteda na sedmom mestu koje vodi u kvalifikacije.


OPET PREKO 19.000 ZARAŽENIH, STVARNA BROJKA I DUPLO VEĆA (VIDEO) - TV ZONA PLUS - HD\nOPET PREKO 19.000 ZARAŽENIH, STVARNA BROJKA I DUPLO VEĆA (VIDEO)\nWednesday, 26 January, 2022 Wednesday, 26 January, 2022 4 min read Redakcija TV Zona Plus\nU Srbiji su u poslednja 24 sata potvrđena 19.063 nova slučaja korona virusa od 37.811 testiranih uzoraka. Od posledica bolesti preminulo je još 37 osoba. Na bolničkom lečenju je 3.206 pacijenata od kojih je 138 na respiratoru.\nSTVARNI BROJ ZARAŽENIH DUPLO VEĆI\ndirektor tog Doma zdravlja Zoran Bekić.\nLekari napominju da od pacijenata koji su na prvom pregledu, 50 odsto njih bude pozitivno na korona virus.\nDr Zoran Bekić, direktor Doma zdravlja Savski venac u Beogradu je istako da je Srbija u petom talasu korone, gde se svaki dan potvrdi između 15.000 i 20.000 novozaraženih i dodao da su te brojke sigurno duplo veće, jer mnogo pacijenata, zbog slabih simptoma, ne traži stručnu pomoć, već čekaju da infekcija “prođe sama od sebe”.\nNaveo je da se sa simptomima u ovom talasu najčešće javljaja mlađa populacija i radno sposobni građani, te objasnio da je uzrok tome što je ovaj deo stanovništva sa jedne strane najmanje imunizovan, a sa druge, najmanje se pridržava epidemioloških mera i ima najviše kontakata.\nKada je reč o težim slučajevima, on je rekao je da pacijenata sa težom kliničkom slikom za sada nema puno, zato što omikron soj ne daje teže kliničke slike.\nDoktor je naglasio da su tipični simptomi omikrona kašalj, temperatura i glavobolja i rekao da simptomi kod ovog soja nisu tako izraženi kao kod delta soja za koji je karakteristična opstrukcija pluća i otežano disanje.\n“U ovom talasu su blaže forme virusnih infekcija, ali u poslednje vreme povećava se broj sa srednje teškim i težim kliničkim slikama”, upozorio je Bekić i istakao da u Srbiji trenutno ima 3.000 hospitalizovanih.\nTakođe, dodao je i da raste broj pacijenata na respiratoru, kao i broj preminulih osoba.\nVAKCINACIJA USPELA, ALI “POSUSTALA”\nKada je u pitanju imunizacija, Bekić kaže da je ona uspela u našoj zemlji i ističe da je do sada imunizvano nešto više od 58,8 odsto punoletne populacije, što iznosi oko 3 miliona i 120 hiljada stanovnika Srbije.\n“Od ukupnog broja vakcinisanih građana u Srbiji, više od 33 odsto je dobilo treću dozu vakcine”, rekao je Bekić Tanjugu.\nRekao je da za sada brojevi na dnevnom nivou nisu veliki i naveo da se prvih doza aplikuje između 300 do 1000, drugih od 400 do 1800, dok treću dozu u toku dana u proseku primi od 900 do 3.500 građana u Srbiji.\nIstako je da je od prvog januara do danas primljeno manje doza u odnosu na mart ili februar prošle godine, kada je u jednom danu aplikovano čak 80.000.\n“Mi još uvek od početka godine ukupno nismo došli do 80.000 hiljada aplikacija”, poručio je Bekić.\nZDRAVSTVENI SISTEM SRBIJE ZA PONOS GRAĐANIMA\nUpitan da porokomentraiše stanje u zdravstvenom sistemu Srbije, Bekić je ocenio da je, bez obzira na sve poteškoće i veliki broj zaraženih, naš sistem u toku cele prošle godine neometano funkcionisao.\n“Građani Srbije privilegovani su što žive u odgovornoj državi koja je među prvima u Evropi omogućila sve modalitete kao lečenja, tako i prevencije”, istakao je Bekić.\nPoručio je da bi u ovom trenutku građani trebalo da budu ponosni na zdravstvo Srbije, jer je, kako je naveo, primana zdravstvena zaštita pokazala izuzetnu snagu i fleksibilnost.\nTakođe, kazao je da su sekundarna i tercijarna zaštita zdravstvenog sistema u Srbiji spasile više života nego određeni sistemi u razvijenim zemljama.\nOsvrnuo se na situaciju u evropskim zemljama i kazao da se u njima donose epidemiološke mere u skladu sa postignutim rezultatima.\n“Za sada ćemo da vidimo kakvi su rezultati mera u svetu, pa ćemo se i mi postaviti shodno tome i odrediti šta je najadekvatnije i najbolje za naše građane”, kazao je Bekić.\ncovid, DR ZORAN BEKIĆ, koronavirus, novi podaci, vakcinacija, ZDRAVSTVENI SISTEM\nNASILNIČKA VOŽNJA KROZ KNJAŽEVAČKU: DROGA, PROLAZAK NA CRVENO…\nMEŠTANI ULICE RESAVSKIH JUNAKA ČEKAJU ASFALT (VIDEO)\n”GRBOVI BEOGRADA I BEOGRADSKIH OPŠTINA” PRED NIŠLIJAMA (VIDEO)


Zabranjen uvoz 28,40 kilograma dodataka za hranu\npetak, 22 decembar 2017 07:10\nInspektori su u novembru spriječili da u našu državu uđe 28,40 kilograma dodataka za hranu koji su sadržali nedozvoljenu količinu zaslađivača aspartam piše u izvještaju Uprave za bezbjednost hrane, veterinu i fitosanitarne poslove.\nOvaj zaslađivač koristi se kao zamjena za šećer u hrani i piću i registrovan je pod kodom E951.\nPošiljka je pronađena na uvozu i uništena je na propisan način, jer nije bila usaglašena sa propisanim zahtjevima bezbjednosti precizirano je u izvještaju za prethodni mjesec. Kada je u pitanju unutrašnja kontrola, inspektori su kontrolisali 217 objekata i utvrdili 87 nepravilnosti.\n"Nepravilnosti su se najčešće odnosile na nehigijensko rukovanje hranom tokom obrade, prerade i čuvanja, neodržavanje higijene uređaja, prostorija, opreme, neposjedovanje rješenja za obavljanje djelatnosti proizvodnje i prometa hrane izdatog od nadležnog organa", navodi se u dokumentu.\nKako dodaju, urađene su i kontrole objekata za javnu ishranu i objekata za proizvodnju hljeba i peciva (25 pekara).\nRadi provjere efikasnosti uspostavljenih postupaka pranja, čišćenja i dezinfekcije radnih površina, opreme i ruku zaposlenih u objektima u kojima se posluje hranom uzeta su 73 brisa sa radnih površina, opreme i ruku zaposlenih u ugostiteljskim objektima i pekarama. Zbog utvrđenih nepravilnosti inspektori su preduzeli 57 upravnih mjera i radnji. Izdata su četiri rješenja o privremenoj zabrani upotrebe prostorija za obavlj anj e djelatnosti pripremanja hrane do otklanjanja utvrđenih nepravilnosti, kao i jedno rješenje o zabrani proizvodnje peciva zbog neispunjavanja propisanih infrastrukturnih, opštih i posebnih zahtjeva higijene piše u izvještaju.\nKako su dodali, inspektori su izdali i 17 rješenja o otklanjanju infrastrukturnih neusaglašenosti u određenom roku, četiri rješenja o stavljanju van prometa i uništavanju nebezbjede hrane zatečene u prometu i dat je 31 ukaz o otklanjanju nedostataka manjeg rizika, a za čije otklanjanje je potrebno vrlo kratko vrijeme.\nZbog ešerihije koli zabranjen uvoz više od tri tone kajmaka i sira\nGlavni trgovinski partneri Srbija, Evropska unija i Kina\nSpriječen uvoz 36 tona zatrovanog limuna\nNova ograničenja na duvanske proizvode: Cigarete ni na fotografiji, kazna do 20.000 eura\nViše iz ove kategorije « Stijepović: Očekuje nas 130 miliona eura kapitalnih investicija Vozite oprezno zbog klizavih puteva »


Pčelici uručena video oprema za realizaciju projekta "Rana intervencija zasnovana na rutinama"\nPočetak/Društvo/Pčelici uručena video oprema za realizaciju projekta „Rana intervencija zasnovana na rutinama“\nPčelici uručena video oprema za realizaciju projekta „Rana intervencija zasnovana na rutinama“\nJavnoj predškolskoj ustanovi „Pčelica Niš“ juče je uručena video oprema za realizaciju projekta „Rana intervencija zasnovana na rutinama“ koji je pokrenuo UNICEF. Oprema je predata direktorici Pčelice Svetlani Mitić koja je istakla da je počastvovana što je ustanova kojom rukovodi, deo ovog projekta veoma značajnog na našu državu i oblast predškolstva, odnosno za svu decu sa razvojnim teškoćama.\n„Zahvalni smo UNICEF-u, našem resornom ministarstvu i svima koji su prepoznali trud vaspitača i predškolske ustanove kao važnu kariku u podizanju svesti o značaju prvih godina života za razvoj deteta, posebno kod dece sa invaliditetom i kašnjenjem u razvoju. Ova oprema će nam olakšati posao rane intervencije, jer će tim ustanove sastavljen od vaspitača, medicinskih sestara vaspitača i stručnih saradnika, kao i tim Doma zdravlja Niš, našeg partnera u projektu, moći lakše da primenjuje savremene metode rada sa decom i roditeljima“, izjavila je direktorica Svetlana Mitić prilikom dodele opreme.\nProjekat je pokrenut da bi se povećala delotvornost nacionalnog sistema ranih intervencija. Rane intervencije su integrisan, međuresorni, interdisciplinarni državni sistem stručnih usluga namenjenih maloj deci sa kašnjenjem u razvoju, invaliditetom, atipičnim ponašanjem, socijalnim i emocionalnim teškoćama ili maloj deci koja imaju velike šanse da ispolje kašnjenje pre polaska u školu.\n„Istraživanja su pokazala da su efekti rane intervencije bolji ukoliko se podrška pruži što ranije, u podržavajućim i prirodnim uslovima, u kući ili vrtiću, uz maksimalnu uključenost porodice i vršnjaka“, istakli su predstavnici UNICEf-a.\nTim Javne predškolske ustanove Pčelica stručno obučen za ovu oblast, pohvaljen je kao tim koji je najviše uradio na polju ranih intervencija u neposrednoj komunikaciji sa decom i porodicom.\n"Rana intervencija zasnovana na rutinama" PU Pčelica UNICEF Video oprema


U „Telenor onlajn banci“ otvoreno 50.000 računa › Made-in-Germany.rs\nMobilna onlajn „Telenor banka“ izdala je saopštenje u kome navodi da je za šest meseci, koliko ta banka postoji u Srbiji, u njoj otvoreno 50.000 tekućih računa korisnika.\nKako se precizira u saopštenju „Telenora“, „banka je uspela da formira čvrstu osnovu za dalji razvoj mobilnog bankarstva zahvaljujući objedinjenju telekomunikacija i finansijskih usluga, sa prosečnom mesečnom stopom rasta broja otvorenih računa od 53 procenta“. Prema podacima Narodne banke Srbije, od trenutka otvaranja „Telenor banke“ upotreba mobilnog bankarstva u Srbiji beleži kvartalni rast sa 6 do 12 posto na 24 do 31 posto, prenosi agencija „Beta“.\n– Veoma smo zadovoljni što smo u kratkom roku došli do pedesethiljaditog otvorenog tekućeg računa, što „Telnor banku“ svrstava među najbrže rastuće mobilne onlajn banke u centralnoj i istočnoj Evropi – izjavio je Martin Navratil, predsednik Izvršnog odbora ove banke.\nU „Telenorovoj“ mobilnoj onlajn banci građani Srbije mogu da otvore viševalutni tekući račun sa beskontaktnom debitnom „master kard“ karticom, mogu da menjaju novac, šalju novac u inostranstvo i obavljaju sve vrste plaćanja. Klijentima je omogućena i fleksibilna štednja po viđenju u dinarima uz kamatu od sedam posto na godišnjem nivou i mesečni prirast obračunate kamate.\nOnlajn banka deo je „Telenor grupe“, jednog od najvećih svetskih mobilnih operatora, koja ima više od 185 miliona korisnika na 13 tržišta.\nViše od 100.000 računa upleteno u utaju poreza\nOd MiG na 21/03/2015 / AKTUELNO / Ostavite komentar


Mihajlović je za RTS rekla da se ukupno 88 lokalnih samouprava javilo na konkurs Ministarstva rudarstva i energetike za dodelu sredstava za finansiranje Programa energetske sanacije stambenih zgrada, porodičnih kuća i stanova koji sprovode jedinice lokalne samouprave, a da su 74 dostavile kompletnu dokumentaciju.\nPo rečima ministarke Mihajlović opštine i gradovi će raspisati javni poziv ka svojim građanima ili ka stambenim zajednicama da se jave i učestvuju u procesu u kojem država i grad daju 50 procenata, a polovinu novca daju građani.\nOpština Bečej se prijavila na konkurs ministarstva (rok je bio 21. maj) uprkos tome što u opštinskom budžetu za 2021. godinu nije obezbedila novac za energetsku efikasnost, a to je bio jedan od uslova konkursa. Međutim, moglo je da se dostavi i akt nadležnog organa jedinice lokalne samouprave u kome se navodi da su sredstva u određenom iznosu opredeljena iz tekuće budžetske rezerve za namenu sufinansiranja mera energetske efikasnosti stambenih zgrada, porodičnih kuća i stanova i da se shodno tome otvara nova aproprijacija u budžetu u određenom programu i samim tim postaje sastavni deo odluke o budžetu.\nNačelnik Odeljenja za privredu i razvoj u lokalnoj samoupravi Viđenko Vujinović u telefonskom razgovoru sa novinarom Bečejskog mozaika rekao da je opština Bečej konkurisala na javni poziv Ministarstva rudarstva i energetike i dostavila je dokument da će potrebna sredstva za energetsku efikasnost obezbediti u opštinskom budžetu.\nOpština Bečej je, po podacima redakcije Bečejskog mozaika, aplicirala za 3 miliona dinara od ministarstva, 3 miliona dinara bi sama obezbedila u budžetu i 6 miliona dinara bi bilo ukupan udeo građana.\nPoslednji put izmenjeno 31 maj 2021\nViše iz ove kategorije « Skupština opštine: Rebalans budžeta, etika i prodaja zemljišta\tBorba protiv korupcije u opštini: Etički kodeks ponašanja funkcionera »


MIGRANTSKA KRIZA – Stalna saradnja Srbije sa Evropskom unijom – RTV Centar Srem\nMIGRANTSKA KRIZA – Stalna saradnja Srbije sa Evropskom unijom\n18/08/2020 sofija Društvo 0\nPrevelik priliv migranata na tlo Evrope predstavlja veliki test kako za pojedinačne evropske zemlje tako i za samu Evropsku uniju. Jedan od najbitnijih stubova na kome počiva EU jeste princip solidarnosti, koji je vidno bio poljuljan kada su pojedine zemlje članice postavile nacionalne interese iznad njega. Isto tako, pored solidarnosti, dovedena je u pitanje i sloboda kretanja ljudi i kapitala, ali i druge vrednosti koje Evropska unija proklamuje još od svog nastanka.\nIako zemlja kandidat za članstvo, Republika Srbija je migrantskom politikom koju sprovodi pokazala, veliku disciplinovanost, ali i zavidan stepen otvorenosti i tolerancije, što je prepoznato u Evropskoj uniji kao poseban oblik posvećenosti Srbije evropskoj integraciji.\nSaradnja Srbije sa Evropskom unijom počinje još 2015. godine, a od tada EU je Srbiji donirala više od 117 miliona evra, sa ciljem pomoći u koordinaciji migracijama. Saradnja je postignuta na republičkom nivou, na nivou lokalnih zajednica, nadležnih institucija, organizacija i društava koji su posvećeni ovom problemu, a tako su raspodeljena i sama sredstva sve do krajnjih korisnika. Evropska unija izdvaja velike sume novca kako bi se obezbedila hrana, odeća, smeštaj, zdravstvena nega, obrazovanje migranata. Ukratko, novac se izdvaja kako bi se obezbedili prihvatljivi, humani uslovi za život migranata koji su na teritoriji Republike Srbije.\nPrema Evropskoj agendi o migracijama koju su usvojile zemlje članice, zadatak Evropske unije jeste da deluje tako da se sprovode koordinisane i kontrolisane migracije. S tim u vezi EU u saradnji sa Srbijom i njenim nadležnim institucijama utiče i finansira pojačanu kontrolu granica sa ciljem sprečavanja ilegalnih ulazaka i trgovine ljudima. Ovaj segment je posebno značajan jer omogićava kontrolisanu migraciju i pružanje pravne pomoći onima kojima je to zaista neophodno.\nBlisku saradnju sa EU ima i Komesarijat za izbeglice i migracije u Srbiji. Ciljevi dugogodišnje saradnje su mnogobrojni, a veliki deo njih je usmeren ka tome da se migracije što preciznije prate i da se njima upravlja uz poštovanje standarda koji su postavljeni a odnose se na pomoć i zaštitu migrantima. Pojam infomisanosti je od izuzetno velikog značaja, pa tako Komesarijat za izbeglice i migracije u Srbiji uz podršku EU prikuplja podatke o migrantima, ali isto tako pruža potrebne informacije migrantima o pravima i pomoći koju mogu dobiti kako u Srbiji, tako i u Evropskoj uniji.\nSaradnja se odvija i sa Kancelarijom za ljudska i manjinska prava. Delegacija Evropske unije u Srbiji i Kancelarija za saradnju sa civilnim društvom je pružila podršku Kancelariji za ljudska i manjinska prava prilikom izrade Strategije prevencije od diskriminacije. Koliko je to značajno govori činjenica da je reč o prvom državnom dokumentu koji se sveobuhvatno bavi pitanjem zaštite migranata od diskriminacije na teritoriji Republike Srbije.\nPomoć je višestruka i nastavlja se čak i i uvreme pandemije. U sklopu Programa civilne zaštite Evropske unije tokom pandemije, u Srbiju je stigla pomoć migrantima u vidu šatora, dušeka, ćebadi… kako bi se olakšalo zbrinjavanje onih koji se već nalaze na teritoriji Srbije. Naravno, pored ovog, postoje i brojni drugi primeri saradnje kako bi se migracija što bezbednije i humanije sprovela i u vreme pandemije.


IRB pozajmila dva miliona Ćubiću da vrati dug Radišiću – Banjaluka24\n– Investiciono-razvojna banka (IRB) Republike Srpske pozajmila je vlasniku „Niskogradnje“ Ljubomiru Ćubiću dva miliona maraka da bi vratio dug firmi „Grand Trade“ Mile Radišića i tako odblokirao račune preduzeća, otkriva portal CAPITAL.\nĆubić je spas našao u IRB-u koji mu je novac dao preko Fonda za razvoj i zapošljavanje Republike Srpske. Sklopili su ugovor o pozajmici i Fond je uplatio dva miliona na blokirane račune i oni su odmah prevučeni na račune „Grand trejda“. Nakon toga odblokiran je glavni kao i svih ostali računi.\nU Investiciono-razvojnoj banci Republike Srpske su potvrdili naša saznanja. Kažu kako je pozajmicu Ćubiću dala Vlada Republike Srpske, a da su je oni samo sproveli.\nSlične teme: ĆubićIRBRadišić


U EU najopasniji bugarski, a najsigurniji austrijski putevi - UGLJEVIK.INFO\nNajgore stanje je na cestama u bugarskoj regiji Sjeverozapad, u kojoj je 2016., prema podacima euro-statističara, bilo 153 mrtvih u saobraćajnim nesrećama na milion stanovnika, što je trostruko više od prosjeka EU.\nMeđu fatalnim saobraćajnicama u EU su i one u portugalskoj regiji Alentejo, u kojoj je smrtnost u nesrećama 2016. iznosila 142 mrtva na milion stanovnika. Vrlo zabrinjavajuće stanje u saobraćaju je i u belgijskoj pokrajini Luksemburg (koja se nalazi zapadno od istoimene države, Velikog Vojvodstva Luksemburg), u kojoj je 138 smrtnih slučajeva u sudarima na milion stanovnika.\nNeslavno četvrto mjesto po fatalnim sudarima drži grčka regija Južna Egejska ostrva, sa 134 smrtna slučaja na milion stanovnika, dok se na petom mjesto po smrtnosti sudara nalazi još jedna bugarska regija, Sjeverna centralna Bugarska, sa 132 poginula u saobraćajnim nesrećama na milion stanovnika.\nInače, u 21 evropskoj regiji broj poginulih u saobraćajnim nesrećama na milion stanovnika dostiže brojku od 100 ili je prelazi. Visoku stopu smrtnosti u saobraćajnim nesrećama imaju i regije u Rumuniji i Poljskoj. Problematično stanje u saobraćaju je i u Turskoj, kandidatu za članstvo u EU, pokazuju podaci euro-statističara.\nS druge strane, za saobraćaj je najsigurnija austrijska prijestolnica. U Beču je, naime, 2016. godine zabilježeno 10 mrtvih u saobraćajnim nesrećama na milion stanovnika. To je čak 15 puta manje nego u najproblematičnijoj bugarskoj regiji Sjeverozapad. Ipak, u EU je samo 31 regija u kojoj je broj umrlih u prometnim nesrećama manji od 25 na milion stanovnika, upozoravaju u Eurostatu.


Kalanović: Vlada priprema antikrizni paket mera za privredu – Semendria\nKalanović: Vlada priprema antikrizni paket mera za privredu\n26. septembar 2011. DRUŠTVO – Izvor : Tanjug – Država mora da pomogne privredi, a privrednici moraju da pokažu dozu odgovornosti u poslovanju, izjavila je danas u Smederevu u potpredsednica Vlade Srbije Verica Kalanović najavljujući da Vlada priprema novi antikrizni paket mera za privredu.\nSituacija u domaćoj privredi je teška i privrednici Smedereva dele sudbinu cele zemlje, rekla je potpredsednica Kalanović posle razgovora sa predstavnicima lokalne samouprave, privrede i Regionalne komore Smedereva.\nKalanovićeva je posle razgovora prenela novinarima da je u pripremi izdvajanje više novca za povećanje likvidnosti privrede i smanjenje obavezne rezerve banaka, kako bi bilo obezbeđeno više kredita privredi.\nKalanovićeva je najavila da će vlada, u cilju poboljšanja likvidnosti ekonomije, doneti uredbu o skraćenju roka za izvršenje obaveza u međusobnim plaćanjima privrede na 60 dana\nUredba će, po Kalanovićevoj, najpre biti primenjena za plaćanja države i državnih organa.\nNa sastanku je, kako je rekla, bilo reči i o tome da bi smanjenje obavezne rezerve banaka prema urađenim analizama, bilo najprihvatljivije sa 40 na 20 odsto, čime bi se oslobodilo oko 750 miliona evra viška sredstava banaka za kreditiranje privrede.\nKalanovićeva je dodala da bi i 20 odsto obavezne rezerve banaka bio viši nivo od nekih zemalja u okruženju, pa čak i kod nekih država u Evropskoj uniji (EU).\nKalanovićeva je najavila da će u budžetu za 2012. biti planirana i dodatna sredstva za podršku privredi.\nPotpredsednica Vlade je prenela da je sa privrednicima razgovarala o reformi inspekcijskih službi, smanjenju “sivog” tržišta, o izmenama Zakona o javnim nabavkama, efikasnosti sudova za sprovođenje stečajnih postupaka i u rešavanju radnih sporova, kao i o fiskalnim taksama i parafiskalnim opterećenjima.\nPredsednik Privredne komore Srbije (PKS) Miloš Bugarin založio se za održavanje više sastanaka sa privrednicima na terenu u saradnji sa predstavnicima izvršne vlasti, ocenjujući da će samo u direktnom kontaktu biti dobijene prave informacije o problemima u privredi.\nPredsednik Bugarin je ocenio da su prve mere koje su PKS i Vlada Srbije donele prethodnih nekoliko nedelja, bez obzira što se ne radi o finansijskoj pomoći privredi, već imale efekte u ublažavanju novog talasa krize.\n« Poznati ugostitelj nastradao u požaru\nOštetio budžet za 10,4 miliona dinara »